Bukedde Online - Abbey muka mu laavu!\nAbbey muka mu laavu!\nOkulwa mu nsonga kandiba akabonero ka kookolo-Bakugu\nBaze angobye mu nnyumba\nALLAH yasiima n’annondNze Sonia Ssanyu. Mbeera Nansana. Mwanawattu Katonda alina enteekateeka za buli omu ezeewuunyisa!era omuntu ampadde emirembe mu nsi.\nALLAH yasiima n’annondera omuntu ampadde emirembe mu nsi.\nNze Sonia Ssanyu. Mbeera Nansana. Mwanawattu Katonda alina enteekateeka za buli omu ezeewuunyisa!\nNnali muwala eyanyumirwanga ennyo okutambulako ku lubalama lw’ennyanja naddala ku wiikendi ne ndya kaasi ng’enjogera y’ennaku zino bw’eri. Ekyantwalangayo kwe kulya ku bulamu n’okuwummuza ku birowoozo.\nOlunaku olw’ebyafaayo mu bulamu bwange lwaliwo ku Ssande emu mu 2010. Nnali ntambuddeko ne mikwano gyange ku bbiici emu.Saamanya nti waaliwo ggaayi eyaliwo eyandaba nga nneegiriisa ne mmukuba ng’enjogera y’ennaku zino bw’eri.\tOno teyali mulala wabula yali mwanamulenzi Abbey.\nOluvannyuuma yantumira mwannyina eyantuusaako obubaka bw’omukwano obuva gy’ali.\nNnali muwala eyeematira kyokka ku mulundi guno nnakkiriza mangu okumusisinkana nga bwe yansaba.\nOluvannyuma lw’ebbanga twaddamu ne tusisinkana mu kifo ekiragaanye. Ku luno twayogera ku nsonga nnyingi naddala ez’omukwano.\nTwayawukana ansabye okufuuka omwagalwa we, kyokka nnamusaba okumpa obudde nnyongere okukirowoozaako, nga ssaagala kumala gapakuka.\tOluvannyuma lw’emyezi esatu, nneesitula ne ng’enda ewuwe ne tutandika obufumbo.\nEnsonga zonna zitambudde bulungi kubanga mu kiseera kino tulina n’omwana. Ankoledde saaluni ate ng’andabirira mu ngeri zonna ezisoboka.\nNga mpita ku muko gwaffe guno omuganzi njagala okwebaza Abbey olw’ebirungi byankoledde.\nNnoonyezza ekirabo kye nnyinza okumuwa ne kimbula. Naye buli bbanga nsaba Allah ansobozese mmuzaalireyo ku balongo nsobole okumuweesa ekitiibwa kya Ssaalongo naye yennyini ky’ayagala ennyo. Musaba n’okutuukiriza eky’okweyanjula mu bakadde bange e Namusera.\nAbakiise babaze ekiwandiiko ekiggyamu sipiika obwesige\nAb'e Nansana beegugunze\nAmazambi musanvu aganaakusubya jjana\nAbooluganda lwa baze batugobaganya\nNnafuna olubuto ne bankubako ekibaati\nOkuloopa baze ye yali entandikwa y'ennaku yange


Bukedde Online - Paasita Yiga 'Mbizzaayo' apondoose n’akkiriza okumukebera omusaayi\nKabineeti: Beti Kamya ne Nadduli balidde...\nBINO BYE BIKULU MU BUKEDDE W’OLWOKUNA:\nOMUSUMBA Augustine Yiga ‘Mbizzaayo’ agondedde ekiragiro kya kkooti eky’okugenda ew’omusawo wa Gavumenti omukulu e Wandegeya amukebere endagabutonde(DNA), okuzuula oba nga ye kitaawe w’omwana, amulumirizibwa omukazi omu nti yamumuzaalamu oluvannyuma n’amwegaana.\nChristine Nalubega n’omwana gwalumiriza okubeera owa Yiga nga bagenze okubakebera omusaayi. Paasita Yiga ( mu katono) ng’ali we bakeberera omusaayi e Wandegeya\nOmulamuzi wa kkooti y’e Luweero, Fred Gidudu ye yalagidde Yiga, ow’ekkanisa ya Christian Revival e Kawaala mu Kampala, agende ew’omusawo wa Gavumenti oluvannyuma lwa Christine Nalubega okumuwawaabira nti yamuzaalamu omwana (Immaculate Taylor Kalungi, 5) n’atamuwa buyambi ng’agamba nti si wuwe.\nKino kyaddiridde omulamuzi Gidudu okubuusabuusa ebiwandiiko ebyaleeteddwa Yiga ebyalaze nti yeekebeza endagabutonde mu kifo ekimu mu Kampala ne kizuuka nga si ye taata w’omwana omutuufu bwatyo n’agaana okulabirira omwana.\nOmulamuzi yagambye nti, bwino w’endagabutonde yekka gwe yeesiga y’ava ew’omusawo omukulu owa Gavumenti era ebbaulwa ye (omulamuzi) eragira Yiga okugenda ew’omukungu ono, yagifulumizza nga June 1 ku fayiro F.C.C 47/2016.\nPAASITAYIGA E WANDEGEYA: Eggulo, Nalubega ye yasoose okulabikako e Wandegeya ku ssaawa 4:00 ng’ali n’abaserikale babiri wamu n’omwana Kalungi gwe yabadde yeekebejja n’okumuwembejja.\nOluvannyuma yannyonnyodde nti abaserikale yabasanze mu kibuga nga baavudde Luweero sso ng’omwana abadde alabirirwa kitongole kya bannakyewa ekya Ark Chidren Center.\nAbaserikale bwe baazudde nga Paasita Yiga tannatuuka, kwe kumukubira essimu, omuyambi we n’abategeeza nti jjaamu akyabakwatidde awantu.\nOluvannyuma lw’essaawa nga bbiri n’ekitundu, Paasita Yiga yatuuse. Yajjidde mu mmotoka Noah eya kikuusikuusi nnamba UAY789S nga yeevuga wamu n’abasajja babiri.\nYasibidde mu paakingi okuliraana mmotoka endala n’alwawo okugivaamu okutuusa omu ku be yazze nabo, eyasoose okubuuza abaabaddewo oba tewali bamawulire, bwe yazzeeyo n’amukuba akaama.\nOmu ku basajja be yakubidde omu ku baserikale abaasooseewo essimu era bwe yamutuuseeko n’akubira Yiga essimu ng’amuyita bagende mu musaayi. Mu kutambula okugenda Yiga amaaso yagatuusizza ku mwana Kalungi eyabadde ne nnyina Nalubega, n’amukwata (Yiga) ku mukono ng’omukazi bw’abagoberera okugenda mu musaayi.\nTEBAAKEBEDDWA: Ensonda mu ofiisi y’omusawo wa Gavumenti zaategeezeza nti bonsatule tebaggyiddwaako musaayi olw’ebikozesebwa ebimu obutabaawo nga bino byakutegeezebwa omulamuzi abakkirize okubakebera oluvannyuma nga byonna weebiri.\nEyatta bba olw’okumukaka omukwano yejjeerezeddwa


Bukedde Online - Nakibinge atuuzizza aba famire ya Muzaata abaagenze mu kkooti -\nSsekabembe eyatandika ne 25,000/- ali mu bukadde\n▶ Poliisi egugumbudde abaaziikudde Omusiraamu bamuziike mu kkeesi...\n▶ Omukazi eyawambye akatale ka Owino abasuubuzi bamwekengedde...\n▶ Okugema Corona kutandika ku Lwakusatu nga March 10\nNakibinge atuuzizza aba famire ya Muzaata abaagenze mu kkooti -\nBalinnyisizza ebisale by'entambula ku baddayo mu byalo okulonda\nMuseveni ayogedde lwaki aggyeeko 'Facebook...\nBy Wasswa B Ssentongo\nOMULANGIRA Kassim Nakibinge ayingidde mu nsonga za bannamwandu ba Sheikh Nuhu Muzaata Batte abaagenze mu kkooti okugabana ebyobugagga by’omugenzi. Bino Nakibinge yabitegeezezza ggulo abaabadde mu Dduwa ya Muzaata e Kigoogwa gye yaziikibwa mu ggombolola y’e Gombe mu disitulikiti ye Wakiso.\nOmulangira Nakibinge (ku kkono) ne Supreme Mufuti mu Dduwa.\nOMULANGIRA Kassim Nakibinge ayingidde mu nsonga za bannamwandu ba Sheikh Nuhu Muzaata Batte abaagenze mu kkooti okugabana ebyobugagga by'omugenzi. Bino Nakibinge yabitegeezezza ggulo abaabadde mu Dduwa ya Muzaata e Kigoogwa gye yaziikibwa mu ggombolola y'e Gombe mu disitulikiti ye Wakiso.\nKuluthum (ku kkono) ne Bugirita ng'asonze mukwano gwe mu Dduwa.\nEdduwa yeetabiddwaako Supreme Mufti Haji Siliman Kasule Ndirangwa, bannabyabufuzi okwabadde Loodi Mmeeya Erias Lukwago n'abantu abalala. Bannamwandu okuli Amina Bugirita Muzaata gwe yasooka okuwasa wabula ne baawukana ne Kuluthum Muzaata baabaddeyo. Kuno kwossa abamu ku baana okuli Hadijah Nabakembo, Annuali Muzaata Ssessanga ne Shafi c Muzaata.\nOkusaala kwakulembeddwa Supreme Mufti Ndirangwa eyazzeemu okwoza ku mmunye mu kusabira Muzaata nga bwe yakola e Kibuli mu kumusaalira. Mu bubaka bwe, yazzeemu okulaga engeri Muzaata gye yalwanirira ennyo Obusiraamu era ne yeebaza Omulangira Nakibinge olw'okubagumya.\nAnnuali Muzaata (ku ddyo) ne bataata be. Ku kkono ye Hajji Badru Kakembo owooluganda lwa Muzaata ng'ayogera eggulo.\nKKOOTI TEGENDA KUGONJOOLA NSONGA ZA MUZAATA - NAKIBINGE: Omulangira Nakibinge yasoose kwebaza abantu bonna abazze n'abaateeseteese Dduwa eno kyokka ne yennyamira olwa bannamwandu abakaayanira ebyobugagga bya Muzaata ne batuuka n'okugenda mu kkooti. Yategeezezza nti kkooti tegenda kusala musango guno, wabula okutundanga ettaka lya Muzaata nga buli balooya bwe baba baagala ssente.\nYategeezezza abaagenze mu kkooti nti Muzaata yalaama ebintu bye bigabibwe mu nkola ya Sharia era kino kye kyagobererwa. Yagambye nti agenda kubanoonya basooke batuule mu nsonga zino kwe kubasaba babeere bakkakkamu.\n‘GAVUMENTI MULEKE KUTEEKA BANTU KU BUNKENKE' Omulangira Nakibinge yasabye gavumenti ereme kuteeka bantu ku bunkenke olw'ebyokulonda eby'olunaku olumu. Yasabye akakiiko k'ebyokulonda okubeera akeerufu, akalulu kakubwe mu mirembe.\nEmmotoka yawabye n'emulinnya\nMutuwagire tukyuse obukulembeze - Maneja Kayemba\nBannaddiini bambalidde abeebyokwerinda olw'okutta abantu\nAbasuubuzi lwe baatadde Kampala ku bunkenke\nGavt. ereese ebbago eriwa abapangisa amaanyi\nAb'e Makindye beekalakaasizza lwa masannyalaze\nSsekabembe eyatandika ne 25...\nSINKANA Brenda Sekabembe alina emyaka 42 nga ye mutandisi wa kkampuni ekola keeki eya Bake for Me esangibwa mu...\n▶ Poliisi egugumbudde abaa...\nAMASASI ganyoose mu kuziika nga poliisi egumbulula ebbiina ly'abavubuka abeeridde omuguju ne baziikula omulambo...\n▶ Omukazi eyawambye akatal...\nMINISITA wa Kampala alagidde omukyala Suzan Kushaba okwamuka mu bwangu ofi isi za KCCA ze yawambye ne yeerangirira...\n▶ Okugema Corona kutandika...\nBANNAYUGANDA babagumizza ku ddagala erigema corona eryatuuse mu ggwanga nga bwe litalina buzibu eri obulamu bw'abantu....\nOwa capati asse gw'asanze a...\nOMUSAJJA ow'abakazi ababiri bamufumise ekiso n'afa oluvannyuma lw'okukwatibwa lubona ne muk'omusajja gw'agambibwa...


Bukedde Online - Abakyala bayaayaanidde engalo za Chris Evans\nAbakyala bayaayaanidde engalo za Chris Evans\nDrake atandie okukulaakulanya ettaka lya...\nChris Evans ng'abuuza ku bawagizi be\nOMUYIMBI Chris Evans Kaweesi alaludde abakazi kulunaku lwabakyala nebamuyiikira nga buli muntu ayagala wakiri amukwateko mukiwato awulire oba ddala kituufu alina waaka ate abandi nga baagala kumanya ekikyamulemeseza okufuna omukazi ngaate obusobozi abulina.\nEvans yasoose ku Lovia gardens e Lugazi neeno yakubye abadigize baayo obuyimba bwe bwonna obwomukwano okwabade Bwolonda,linda,Leero lwaffe ,kisaganda,Ndikusasulaki nendala nyingi olwo buli eyaze nowuwe namukwata mukiwato nebatandiika okulumya buli eyabadde yayise yekka.\nBweyavudde wano yayolekedde Ssemuto kubbala ya Hill top gardens era ngeeno abakyala baayo basudewo abaami babwe bebaze nabo nebayaayanira Evans obweda bakira buli omu ayagala okumukwatako amuwulire era bakira abamu bawulirwa nga bagamba tebagenda kunaaba mungalo paka nkeera olwokukwata ku Evans.\nEvans olwavudde wano nayolekera ebbala ya Auto Spa e Munyonyo gyeyasanze byana biwala emyamyuuka nga bimulindiride olwo nalyoka asumulula obuyimba bwe obwomukwano nebilyoka bisunda ebbidde kumpi kulimala mubbaala era yatuuse okudduka ku siteegi nga bikyayoya.\nAbadigize bamanye obutebe mu bbaala lwa kulanga Chris Evans n'atalabikako


4 bakakasiddwa okufiira mu kubumbulukuka kwe ttaka e Bududa nate – Watchdog Uganda\n4 bakakasiddwa okufiira mu kubumbulukuka kwe ttaka e Bududa nate\nAbatuuze nga bagezaako okusindika ettaka ely'abumbulukuse e Buduuda\nABANTU 4 bakakasiddwa okuba nti bafiiridde mu kubumbulukuka kwe ttaka okuzzeemu e Bududa nga kwotadde n’amayuma agawerako okuba nga garekeddwa ku ttaka, mu nkuba efudembye mu kiro ekikeesezza olw’okusatu.\nBino byonna byabaddewo ku ssawa nga 5 ez’ekiro era nga ebyalo ebyasinze okukosebwa mwabaddemu sishakali ekisangibwa mu gombolola ye Buwali era nga eno abaana 2 ettaka lyababuutikidde ne bafiirawo, nga omu kubo abadde muyizi mu ssomero lya Bundesi Primary School.\nPaulo Wanyera omu ku baawonye ekibambulira kino agamba nti enkuba eyatonnye yabaddemu omuyaga mungi era babadde beebase ne bawulira nga ettaka libumbulukuka okuziika enju zaabwe.\n“Twabadde twebase nagenze okuwulira nga ettaka liyira era mu dakiika ntono nnyo, ettaka lyabuutikidde enju omulundi gumu era wakati mu kudduka muliraanwa waffe natutegeeza nti omwana we yafiiridde mu nju ne kitwenyamiza nnyo” Wanyera bwe yategezezza.\nAte mu muluka gwe Bunamwamba eno abantu 2 naye baafiiridde mu mayumba gaabwe nga gano amazzi agabadde ku misinde egyamaanyi gagasanyizaawo ku kyalo Suume.\nAbatuuze bategezezza nti ekyamazima tebanategeera muwendo mutuufu ogwabantu abafiiridde mu njega eno, naye nga babadde bakyalwana bwezizingirire okusobola okulaba nga bataasa abakyali mu mayumba agagudde, naye nga abantu abawerako babadde bakyabuze.\nPatrick Kibeti atwala eby’amawulire mu Disitulikiti ye Buduuda agambye nti abantu bangi bakyanoonyezebwa naye nga bakakasizza nti 4 bafudde yadde nga abawonye bangi naye nga amayumba gaabwe gonna gaweddewo.\nGeosteady believes NRM's Bebe Cool does not share musical contacts because he is selfish


ANTI WAAYA! Abaakwattiddwa mu mpaka z'akaboozi e Kireka bejjusa okubalemesa okutuuka ku ntikko, kiggwa leeroANTI WAAYA! Abaakwattiddwa mu mpaka z'akaboozi e Kireka bejjusa okubalemesa okutuuka ku ntikko, kiggwa leero\nANTI WAAYA! Abaakwattiddwa mu mpaka z’akaboozi e Kireka bejjusa okubalemesa okutuuka ku ntikko, kiggwa leero\nOctober 16, 2020 | SK OMUZINNYI\nOmulamuzi wa kkooti esookerwako e Kira Joan Achiro olunnaku olwaleero, lw’asuubirwa okusasira ekibonerezo abantu 11 abaakwatibwa ku Lwomukaaga lwa sabiti ewedde okuva ku Towers Guest House e Kireka mu Monicipaali y’e Kira nga bali kabaga k’okusinda omukwano.\nKu 21 abaakwatibwa, 11 bali ku misango 6 omuli okugyemera ebiragiro bya ssaawa za Kafyu, okwenyigira mu bikolwa ebiyinza okusasaanya Covid-19, okwetaba mu kimaansulo, obwamalaaya era emisango gyonna baagikkirizza.\nWabula nnanyini maka omwali empaka z’okusinda omukwano ‘Towers Guest House’, Atumusiimire Sharon yegaana emisango gyonna omuli okusendasenda abaana abato okudda mu kwetunda n’okutekateeka akabaga ak’obuseegu.\nAbakwate abasajja abali ku limanda mu kkomera e Kitalya ate abakyala e Kigo.\nOmulamuzi, alindiriddwa okuwa abantu abo ekibonerezo ate omukyala Sharon okuleeta abantu abayinza okumweyimirira.\nAte bo abaana abato abaakwatibwa nga baleeteddwa okusanyusa abasajja ku 10,000, nga waliwo n’eyali banja 40,000 okuva mu basajja 4, ali mu gy’obukulu 16 batwalibwa mu kifo eky’enjawulo okubudabudibwa.\nAte Poliisi ekyanoonya omukyala Anita Keizi ali ku misango gy’okutekateeka emikolo gy’obuseegu mu bitundu by’eggwanga eby’enjawulo nga ne Kireka, yadduka amangu ddala nga Poliisi yakatuuka.


Bukedde Online - Abakazi bye banyumya ku baagalwa baabwe\nOmusajja Omuteeso yannema\nEbintu 12 abakazi bye bagayaalirira mu maka...\nAbakazi banyumiza nnyo bannaabwe ekikula ky'enkasi yo: Nnene, mpavu, nkomole, yeewetamu n’ebirala.\nOBADDE okimanyi nti n’abakazi balina omuze gw’okwenyumiza ku nsonga z’ekisenge? Bakakensa mu bya laavu bazudde ensonga 7 abakazi ze bageya ku basajja nga bamaze okunyumya nabo akaboozi omulundi ogusooka.\n1 Eddakiika ze mwamaze mu kyeso. Bw’oba wabadde nga nkoko olwo ne batema obukule ne badda ne mu kati. Kubanga wadde okulwawo nga tonnatuuka ku ntikko si kye kiraga okumatiza omukazi, naye gwe musoose okunyumya akaboozi kyetaagisaamu okulaga ku sitamina.\nKino kiri bwe kiti kubanga abakazi balwawo kucamuka ku mulundi guno. Kale aba atandika okufuna obwagazi naye akuwe byonna, ate ggwe n'ogwa eri, kitegeeza nti omulese teyeemaze ggoga; ng’obwagazi akyabulina.\nEra abakazi abamu, bw’alaba bino, yeeyiiya mu ngeri yonna asobole okumalamu akagoba . Oluusi ayinza okweyambisa engalo ze, era ebyo byonna abimnyumiza banne.\n2 Era abakazi banyumiza nnyo bannaabwe ekikula ky'enkasi yo: Nnene, mpavu, nkomole, yeewetamu n’ebirala.\n3 Banyumya ne ku kisaawe engeri gye baakisanzeemu oba omuddo muto oba gwaduumuuka dda! Naye kino tekisaanye kutiisa basajja kubanga okumatiza omwagalwa wo kiva ku bukodyo bw’ossa mu sitayiro gye mukozesa; naye si bunene bwa nkasi.\nAbakugu bano ab'ekitogole kya Victoria Milan ekisangibwa mu Bungereza, baagambye nti okunoonyereza kuno baakukoze mu mawanga 33.\nWabula akulira ekitongole kino, Kakensa Sigurd Vedal, yagambye nti abakazi banyumya ku biyiwayo abasajja bano kubanga baba batya nti mu bawala bannaabwe be banyumiza muyinza okubaamu atabwekebera n'atandika okwekwanira omusajja ono naye agabane ku by'amagero by’oba omunyumizzaako.\nKale bw’aba akwagala ajja kunyumya ebyo bye yabadde ayagala okole ne bw’oba nga tewabimukoze. Nga muli mu nda ye amanyi nti ajja kugenda akubangula akutuuse ku ddaala ly’akwagalako. Naye bw’aba takwagadde nga yabadde akunoonyaako bibyo oba nga wamutaayizza, olwo ateekamu n’ennyongeza ne banne bakusekerere afune ensonga gye yeekwasa lwaki takyakuddira.\nBaazudde era ng’abakazi banyumya nnyo ku budde omusajja bw’amala ng'ali awo atitibana okutandika akaboozi.\nEra wano we banyumiriza ne kkiisi ze wamukubye oba zaabadde ziraga obukugu oba obwa kikojogo. Bw’oba walaze olusonyinsonyi n'ozibirira nga tewasoose na kukwata ku balongo, wano byonna w’abyogerera. Leero nno bw’oba wakombye ebbakuli, byonna talekaayo mpozzi ayinza kukuggyako bubonero bwa ddakiika entono ze wamaze; bwaba nga yabadde ayagala nnyingi.\nKale abasajja mugendenga mu kaboozi nga mumanyi, mulongoose omulimu.


Bannanyini mabbaala n'abakozi Uganda Breweries esazeewo basooke bagemebwe nga tebanaddamu kukola - Watchdog Uganda\nBannanyini mabbaala n’abakozi Uganda Breweries esazeewo basooke bagemebwe nga tebanaddamu kukola\nin Business, Luganda, News\nEbika by'omwenge ebikolebwa Uganda Breweries Limited\nKKAMPUNI ensogozi y’omwenge eya Uganda Breweries Limited nga ekolaganira wamu ne minisitule ye by’obulamu basazeewo okusooka okugema bannanyini n’abakozi b’omumabbaala nga tebanaba kuggulawo wiiki ejja okusobola okutangira ekilwadde kya Covid 19.\nKawefube ono atandise ku lw’okuna mu kibangirizi kya bannamakolero e Lugogo, nga abakozi n’e bannanyini bifo omusanyukirwa n’okutundirwa omwenge bonna basuubirwa okujja bagemebwe.\nAbalala abalina okuganyulwa mu ntekateeka eno kuliko abatwala ebifo ebilala ebisanyukirwamu omuli zi Giimu, Sauna, ebibanda bya Firimu, ebifo ebitunda emmere saako n’ebifo bya katemba.\nKino we kijjidde nga omukulembeze we Ggwanga mu kwogerakwe bwe yali aggalawo omwaka gwa 2022 yagamba nti talina buzibu nakuggulawo mirimu gyonna mu Ggwanga, kyokka nategeeza nti okugema kulina okwongerwamu amaanyi.\nBwabadde atongoza omulimu guno akulira kkampuni ya Uganda Breweries Limited Eunice Waweru asabye bannanyini mabbaala okufaayo okwerinda ekirwadde kya Covid saako n’okugoberera ebilagiro ebyatekebwawo ab’ebyobulamu baleme okusikiriza omukulembeze we Ggwanga okubazaayo ku muggalo.\nAtegezezza nti okusinziira ku kunonyereza omuwendo gw’abantu abakola mu bifo ebisanyukirwamu ebitundu 95 ku buli 100 bonna abagemeddwa nga bakyabuzaayo batono nnyo, nga asuubira nti wiiki eno weneggwerako buli kimu kijja kuba bulungi.\nOmuwandiisi ow’enkalakkalira mu Minisitule ye by’obulamu Diana Atwine olunaku lw’okusatu yategezezza nti, bannanyini bifo ebisanyukirwamu balina okulaba nga bateekawo embeera y’amabanga mu ngeri y’okutuuza abantu babwe okusobola okutangira ekilwadde okusasaana.


Owa NRM alangiriddwa e Kayunga, Nakwedde owa NUP awakanyizza ebivudde mu kulonda - Watchdog Uganda\nOwa NRM alangiriddwa e Kayunga, Nakwedde owa NUP awakanyizza ebivudde mu kulonda\nMuwonge Andrew oluvanyuma lw'okuwangula nga ali na ba boda boda, mu katono ye Nakwedde owa NUP\nAKAKIIKO ke by’okulonda kyadaaki kalangiridde Andrew Muwonge owa NRM ku buwanguzi bwe Ntebbe ya Disitulikiti ye Kayunga mu kulonda n’okugatta obulu okubadde okwa kasameeme.\nBino bibaddewo ku lw’okutaano ku makya, nga akulira eby’okulonda e Kayunga Jennifer Kyobutungi yalangiridde Muwonge n’obululu 31,830, ate Harriet Nakwedde Kafeero bwe babadde bali ku mbilanye naafuna 31,380 nga enjawulo ebadde ya bululu 450 bwokka.\nOkulonda kuno era kwetabyemu n’abavuganyizza abalala okuli Majid Nnyanzi abadde ow’okusatu n’obululu 1297, Musisi Boniface Bandikubi 470, Jamil Kamoga 279 saako ne Wadimba Anthony owa DP 158.\nOluvanyuma lw’okuwangula Muwonge ayogeddeko eri abawagizi be ababadde bamulindiridde wabweru, nabebaza okumuwagira nasuubiza okukolera awamu ne bannaKayunga mu mbeera y’okwegattira awamu okusobola okutwala Kayunga mu maaso.\nAlaze obwetaavu bw’okukomya entalo ze by’obufuzi e Kayunga, nagamba nti bannaKayunga balina kubeera muntu omu okusobola okukulakulana.\nWabula oluvanyuma lw’okulangirira Muwonge munne gwe bavuganyizza ennyo naye Harriet Nakwedde awakanyizza ebilangiriddwa, nagamba nti okugatta obululu kwetabiseemu vulugu mungi saako n’okugaana abantu be okuyingira mu kifo we bagattira.\n“Tekisoboka kuba kituufu kino era siyinza kukkiriza buyaaye kika kino, okusinziira ku byaffe bye twagasse owa NRM tubadde tumusinga obululu 15000, wano waliwo ekitali kituufu, ebifo awalonderwa bingi bivuddemu obululu bungi okusinga ku balonzi” Nakwedde bwagambye.\nOno anokoddeyo akanyolagano akabaddewo ku nkya ya leero nga ab’ebyokwerinda beenyoola ne munnaNUP JohnMary Sebuufu nga ono agabeddwa mu kizimbe awabadde wagattirwa obululu oluvanyuma lw’okuwakanya ebibadde bisomebwa byagambye nti bibabade bifu.\nAgambye nti kin o kilagidde ddala nti wabaddewo akakodyo kokwagala okuyisaawo Muwonge lwampaka era kye bakoze,\n“Tugenda kub uulira abantu baffe kye tuzaako” Nakwedde bwagambye.\nWe’re going to pay salaries of intern doctors within 2 weeks- Government assures\nMuseveni is happy with escalating levels of corruption in Uganda, says ACFIM boss Muguzi


Olubereberye 31:30,Olubereberye 31:32,Olubereberye 31:34-Olubereberye 31:35,Olubereberye 35:2,Balam 17:5,1 Samwiri 19:13,Koseya 3:4 LCB;NIV - Ne kaakano ogenda kubanga wayagala nnyo - Bible Gateway\n30 (A)Ne kaakano ogenda kubanga wayagala nnyo okuddayo mu nnyumba ya kitaawo; naye wabbira ki bakatonda bange?”\nListen to Genesis 31:30, Genesis 31:32, Genesis 31:34-35, Genesis 35:2, Judges 17:5, 1 Samuel 19:13, Hosea 3:4\n34 (A)Laakeeri yali atutte bakatonda ba Labbaani, n’abateeka ku matandiiko g’eŋŋamira, n’abatuulako. Labbaani n’ayaza weema yonna naye n’atabalabamu.\n35 (B)Laakeeri n’agamba kitaawe nti, “Mukama wange aleme okusunguwala kubanga sisobola kuyimirira w’oli kubanga ndi mu mpisa y’abakazi.” Labbaani n’anoonya naye n’atalaba bakatonda be.\n2 (A)Awo Yakobo n’agamba ab’omu nnyumba ye ne bonna abaali naye nti, “Muggyeewo bakatonda abalala abali nammwe, mwetukuze mukyuse ebyambalo byammwe,\n5 (A)Omusajja oyo Mikka yalina essabo. N’akola efodi, n’ebifaananyi ebyole n’ayawula omu ku batabani be okuba kabona we.\n4 (A)Era bwe batyo abaana ba Isirayiri bwe balibeera okumala ennaku ennyingi nga tebalina kabaka newaakubadde omulangira, nga tebakyawaayo ssaddaaka eri bakatonda abalala, newaakubadde okusinza amayinja amawonge oba bakatonda abalala, wadde efodi.


Bukedde Online - Omubaka Mohamed Nsereko ayimbuddwa\nOmubaka Mohamed Nsereko ayimbuddwa\nPoliisi ekubye ababbi amasasi n'etta babiri\nPoliisi eyise aba bbanka ku ssente ezaakwa...\nAdded 30th August 2012\nPOLIISI ekutte omubaka wa Kampala Central Mohamed Nsereko nga kigambibwa nti abadde agezaako okukunga abantu bazinde Crane Bank bekalakaase n''okutataaganya emirimu nga bawakanya ebyogerwa nti yakolayo emivuyo gya ssente.\nBya Angel Lubowa,Hannington Nkalubo ne Eria Luyimbazi\nPOLIISI ekutte omubaka wa Kampala Central Mohamed Nsereko nga kigambibwa nti abadde agezaako okukunga abantu bazinde Crane Bank beekalakaase n'okutataaganya emirimu nga bawakanya ebyogerwa nti yakolayo emivuyo gya ssente.\nKyokka Nsereko eyaggyiddwa ku Majestic Plaza olutuusiddwa ku CPS n'agaana okukola sitatimenti ng'agamba nti abadde teyeetegese ekiwalirizza poliisi okumuyimbula oluvannyuma lw'essaawa 2 ng'emulina.\nNsereko ategeezezza ab'amawulire nti "Bye bambuuza ebyemivuyo mu bbanka sirina kye mbimanyiiko era ng'aanye okumala gakola bi sitatimenti bye simanyiiko kigendererwa na mayitire"\nEno y'entandikwa ya poliisi okukwata Nsereko okubuuzibwa ku mivuyo gy'obufere mu bbanka ya Crane poliisi gye yagambye nti gyafiiriza bbanka eno obukadde 290 ezaakazuulwa.\nOmubaka Nsereko ng'afuluma ku CPS gy yabadde aggaliddwa okumala ebbanga lya ssaawa 2. Ekif: Hannington Nkalubo\nOmwogezi wa poliisi mu Kampala n'emiriraano Ibin Ssenkumbi yategeezezza ab'amawulire mu kaseera Nsereko we yabadde yeenyoolera ne poliisi eyabadde emulagira okukola sitatimenti nti aba Crane bank baagituukiridde okubayamba ku emivuyo gy'obufere egigambibwa okwenyirwamu ne Nsereko .\n"Twaleese abakozi ba Crane Bank ne baggyibwako sitatimenti ku mivuyo gya ssente obukadde 290 era okubuuliriza kukyagenda mu maaso" Ssenkumbi bwe yategeezezza.\nNsereko ng'asanyuka n'abawagizi be . Ekif: Hannington Nkalubo\nKyokka yagaanye okwogera oba abakozi abaakoze sitatimenti baalumirizza Nsereko okwenyigira mu by'obufere ng'agamba nti ebyakafunika byabadde bya kyama.\nWabula yategeezezza nti ku Mmande mu ttuntu poliisi yayitiddwa aba Crane Bank okubayamba okukakkanya Nsereko eyabadde yeesalidde akajegere mu bbanka bwe baabaddeko bye bamubuuza ne batya nti kyabadde kiyinza okussa bbanka n'abakozi mu kaseera akazibu.\nOmubaka Muhamad Nsereko ng'ayisa ebivvulu ku Buganda Road oluvannyuma lw'okuyimbulwa ku CPS. Ekif: Hannington Nkalubo\nMu kiseera poliisi we yeetolooledde ekitebe kya bbanka eno ku Kampala Road nga Nsereko ali munda era amawulire gasaasaanye nti baabadde bamulemedde oluvannyuma lw'okukizuula nti aliko ssente ze yafuna ezisinga kw'ezo ezaali ku akawunti ye.\nNsereko ng'ajaganya n'abawagizi be ku Buganda Road. Ekif: Hannington Nkalubo\nNsereko ne Hajji Munyagwa nga bayisa ebivvulu mu Kampala nga poliisi yaakabayimbula. Ekif: Hannington Nkalubo\nNsereko eyawakanyizza bino ku Mmande ekiro ng'avudde mu bbanka mwe yakukusiddwa okufulumizibwa abantu baleme kumukung'aanirako eggulo yazeemu okutegeeza ab'amawulire nti byonna ebimubuuzibwa ku mivuyo gya bbanka talina ky'abimanyiiko.\nAbâ€™e Kyankwanzi balayiziddwa mu kwerinda\nUCU etandise na maanyi\nAbapoliisi mwekuume obutemu\nGavumenti ereese etteeka erikugira abannanyini bizimbe okusasula abapangisa ensimbi mu ddoola


Yoswa 24 LCB - Obubaka bwa Yoswa Obusembayo - Awo - Bible Gateway\n24 (A)Awo Yoswa n’akuŋŋaanya ebika byonna ebya Isirayiri e Sekemu, n’ayita abakadde ba Isirayiri n’abakulembeze, abalamuzi era n’abakungu ba Isirayiri ne bajja babeere mu maaso ga Mukama. 2 (B)Yoswa n’agamba abantu bonna nti, “Bw’ati bw’ayogera Mukama Katonda wa Isirayiri nti, ‘Edda ennyo bajjajjammwe nga mulimu ne Teera kitaawe wa Ibulayimu baabeeranga emitala w’omugga Fulaati, gye basinzizanga bakatonda abalala. 3 (C)Ne ndyoka nziggya jjajjammwe Ibulayimu emitala w’omugga, ne mmukulembera okumuyisa mu nsi ye Kanani, ne mmuwa Isaaka, ne mwongerako ezzadde. 4 (D)Isaaka ne mmuwa Yakobo ne Esawu. Esawu ne mmuwa ensi ey’ensozi eya Seyiri. Naye Yakobo n’abaana be ne mbatwala e Misiri.\n5 (E)“ ‘Natuma Musa ne Alooni, ne mbonyaabonya Abamisiri n’ebibonoobono bye nabakola, oluvannyuma abaana ba Yakobo ne mbaggyayo. 6 (F)Bwe naggya bajjajjammwe e Misiri mwatuuka ku Nnyanja Emyufu. Abamisiri abaali mu magaali, n’abeebagadde embalaasi ne bawondera bajjajjammwe okutuuka ku Nnyanja Emyufu. 7 (G)Naye bajjajjammwe bwe baakaabirira Mukama Katonda abayambe, nateeka ekizikiza wakati wammwe n’Abamisiri; Abamisiri n’abayiwako ennyanja n’ebabuutikira. Amaaso gammwe ne galaba kye nakola Abamisiri; ne mutambulira mu ddungu okumala ebbanga ddene.\n8 (H)“ ‘Nabaleeta mu nsi ey’Abamoli, abaali emitala wa Yoludaani, ne babalwanyisa, ne mbagabula mu mukono gwammwe. Ne nzikiriza Abamoli okubamalawo mu maaso gammwe ensi yaabwe ne ngigabira mmwe. 9 (I)Balaki mutabani wa Zipoli, kabaka wa Mowaabu, bwe yasituka okulwanyisa Isirayiri, n’atumya Balamu mutabani wa Byoli abakolimire; 10 (J)naye Balamu saamuwuliriza, n’abawa buwi mukisa emirundi n’emirundi. Bwe ntyo ne mbanunula mu mukono gwe.\n11 (K)“ ‘Ne musomoka omugga Yoludaani ne mutuuka e Yeriko. Abantu b’omu Yeriko awamu n’Abamoli, n’Abaperezi, n’Abakanani, n’Abakiiti, n’Abagirusi, n’Abakiivi, n’Abayebusi ne babalwanyisa naye ne mbagabula mu mukono gwammwe. 12 (L)Ne ntuma ennumba ezabakulembera ezagoba abalabe bammwe mu maaso gammwe, nga mwe muli bakabaka ababiri Abamoli; si mmwe mwakikola n’ekitala kyammwe wadde obusaale. 13 (M)Ne mbawa ensi gye mutaakolerera, ebibuga bye mutaazimba mwe mutudde kaakano, mulya ebibala by’emizabbibu n’emizeeyituuni bye mutaasimba.’\n14 (N)“Noolwekyo kaakano mutye Mukama Katonda era mumuweereze mu bwesimbu era mu mazima, muggyeewo bakatonda babajjajjammwe be baawererezanga emitala w’omugga ne mu Misiri, muweereze Mukama Katonda. 15 (O)Naye bwe muba temwagala kuweereza Mukama, mulondeewo leero gwe munaaweerezanga; oba bakatonda babajjajjammwe abaali emitala w’omugga be baaweerezanga, oba bakatonda ab’Abamoli, bannannyini nsi mwe muli. Naye nze n’ennyumba yange, ffe tunaaweerezanga Mukama Katonda.”\n19 (P)Yoswa n’agamba abantu nti, “Kizibu okuweereza Mukama, kubanga Katonda mutukuvu, Katonda wa buggya, taasonyiwenga bujeemu bwammwe newaakubadde ebibi byammwe. 20 (Q)Obanga munaalekanga Mukama, ne muweerezanga bakatonda abalala, alibakyukira n’abazikiriza n’abamalawo ate nga bulijjo abadde abayisa bulungi.” 21 Abantu ne bagamba Yoswa nti, “Nedda, tunaweerezanga Mukama.” 22 (R)Yoswa n’agamba abantu nti, “Muli bajulirwa bammwe mwekka nga mulonzeewo kuweerezanga Mukama Katonda.” Ne boogera nti, “Tuli bajulirwa.”\n23 (S)N’abagamba nti, “Kale muggyeewo bakatonda abalala abali wakati mu mmwe, era emitima gyammwe mugizze eri Mukama Katonda wa Isirayiri.” 24 (T)Abantu ne bagamba Yoswa nti, “Tujja kuweerezanga Mukama Katonda waffe era tujja kumugonderanga.”\n25 (U)Awo Yoswa n’akola endagaano n’abantu ku lunaku olwo, n’abakolera amateeka n’ebiragiro. 26 (V)Era n’awandiika ebintu bino mu kitabo ky’amateeka ekya Katonda, n’atwala ejjinja eddene ennyo n’aliteeka wansi w’omwera ogwali mu kifo kya Mukama Katonda ekitukuvu. 27 (W)Yoswa n’agamba abantu nti, “Mulabe ejjinja lino lijja kubeeranga omujulizi gye tuli, liwulidde ebigambo byonna Mukama Katonda bya tugambye. Era lijja kubeeranga omujulizi gye muli bwe mutaabeerenga beesigwa eri Katonda wammwe.”\n29 (X)Oluvannyuma lw’ebyo Yoswa mutabani wa Nuuni, omuweereza wa Mukama, n’afa ng’awezezza emyaka kikumi mu kkumi. 30 (Y)Ne bamuziika mu ttaka ly’obusika bwe lye yaweebwa e Timunasusera, ekiri mu nsi ey’ensozi eya Efulayimu ku luuyi olw’obukiikakkono olw’olusozi Gaasi.\n31 (Z)Abayisirayiri ne baweereza Mukama ennaku zonna ez’abakadde abaasigalawo nga Yoswa amaze okufa era abaamanya emirimu gyonna Mukama Katonda gye yakolera Isirayiri.\n32 (AA)N’amagumba ga Yusufu, abaana ba Isirayiri ge baggya e Misiri ne bagaziika e Sekemu, mu kifo ky’ettaka Yakobo kye yagula ebitundu bya ffeeza kikumi ku batabani ba Kamoli, kitaawe wa Sekemu ne liba omugabo gw’abaana ba Yusufu.\n33 (AB)Eriyazaali mutabani wa Alooni naye n’afa, n’aziikibwa ku lusozi Gibea olwaweebwa Finekaasi mutabani we, mu nsi ey’ensozi eya Efulayimu.


Besigye alangiridde nga bwatagenda kwesimbawo kubwa Pulezidenti. - Fremer Media\nBesigye alangiridde nga bwatagenda kwesimbawo kubwa Pulezidenti.\nOkumala ebanga lyemyaaka ejisoba mwa 20, Rtd. Col. Kizza Besigye nga avuganya kuntebe yobwa Pulezidenti wabula nga jona awangudwa, olunaku lwolwaleero avudeyo nalangirana lwatu nga bwatagenda kudamu kwesimbawo kubwa Pulezidenti.\nKino kijidde mukaseera nga bana Uganda betegekera akalulu akokubawo mubanga eryemyeezi 4 joka era nga abasinga bazze bebuuza oba Besigye akalulu anaketabamu mukukwatira bendera yekibiina Kya FDU wabula leero alangiridde nga bwakoye okwesimbawo nga bamuba.\nEnsonda ezenjawulo ziraga nga aboludda oluvuganya gavumenti webagenda okwegata bawagire munakisinde Kya people power ate nga era wakibiina Kya National Unity Platform omukulu Bobi Wine wabula Besigye tavudeyo kutangaza kunsonga Eno.\nBesigye ne Bobi Wine batuse kunzikiriziganya zani agenda okuvuganya Museven mukalulu – Fremer Media\nPrevious articleEnsonga lwaki olina okwewala okujerega Bobi Wine.\nNext articleBobi Wine asimatuse okutibwa polisi.


Bukedde Online - Katikkiro alaze ekyawula mailo ku ttaka eddala\n‘Abazadde mumanye emikwano abaana bammwe...\nKATIKKIRO Charles Peter Mayiga annyonnyodde akakiiko k’ettaka enjawulo eriwo wakati w’ettaka lya mailo n’ebika ebirala n’obuzibu obuyinza okuvaamu singa baliwera.\nYagambye nti okusinziira ku ndagaano ya 1900, Kabaka yaweebwa mailo 350 era ye yekka akyalikuumye mu bujjuvu bwalyo ne mu mannya ge era kino kye kirikuumye okuwangaala okutuusa kati kubanga tosobola kumala gasala ku mailo n’olifuula ‘freehold’ oba ‘Customary’ kyokka nga ku bika ebirala kyangu nnyo.\nMu ndagaano eno omuntu okumuwa ekyapa ky’obwannannyini ku ttaka, kwajjirangako obukwakkulizo era nga bwe bukulema okutuukiriza lisobola okuggyibwako naye ku mailo tekwaliko bukwakkulizo y’ensonga lwaki abantu bagyagala okusinga ebika ebirala.\nMayiga yagambye nti obumu ku bukwakkulizo obwakuweebwanga kwalinga kuzimbako ddwaaliro, essomero oba ekintu kyonna era kino bwe kyakulemanga ng’aboobuyinza baddembe okulikuggyako naye bwe waweebwanga mailo wabeerangako mirembe era kati bw’osalawo okuggyawo mailo etalina bukwakkulizo obeera okotoggedde abantu.\nYagambye nti mailo ya njawulo kubanga essa ekitiibwa mu nnannyini ttaka n’abasenze era olw’obulungi bwayo n’engeri gy’ebaddewo emyaka, abaagisookako baatandikawo enkola eringa ey’ensikirano eraga engeri obwannannyini gye bubeeramu, enkozesa n’engeri gye linaasikirwamu mu ‘ligiimu’ za mailo ezirijja mu maaso ekitali ku bika birala.\nKizibu nnyo okuteebereza engeri ebintu bino gye biyinza okulambikibwamu n’okugattibwa mu bika ebirala nga erya liizi, ery’obwannannyini n’ensikirano singa mailo ebeera eggyiddwawo y’ensonga lwaki ne Amin bwe yawera mailo mu 1975, yawera kigambo naye ebyapa bya mailo byasigala bifuluma kubanga mailo erina ebirala kye bitalina. Ebika byonna byanjawulo era y’ensonga lwaki tosobola kuyita ttaka lya ‘Customary’ kuba lya ‘freehold’, awo obeera oleese obuzibu bwa maanyi.\nWaliwo ebigambibwa nti engabanya y’ettaka mu ndagaano ya 1900 teyali ya bwenkanya nti singa mailo ewerebwa obutali bwenkanya bujja kuba bumaliddwaayo ekitali kituufu kubanga ettaka lya Kabaka erya mailo kutuddeko abantu bangi nga n’abasinga si Baganda ate nga tewali abagobaganya. Uganda erina ebika by’ettaka bina omuli ‘Freehold, ‘Customary’ erya liizi ne mailo.\nMu lipooti y’omulamuzi Catherine Bamugemereire akakiiko kagamba nti ebika bino bikendeezebwe bifuuke bisatu omuli ‘customary’, ‘Freehold’ ne liizi ekintu ekitaasanyusa Buganda ng’egamba nti bandiba nga bali ku kakodyo kaakuggyako Kabaka ttaka.\nMayiga eyakulembeddemu ekibinja okuva e Mmengo omwabadde Omulangira David Wasajja, Apollo Makubuya , David Mpanga n’abalala yawadde akakiiko amagezi nti ensonga y’okuggyawo mailo bagiveeko kubanga egenda kwongera kusajjusa nkaayana n’entalo ku ttaka mu kifo ky’okuzimalawo wabula balagire gavumenti ekomyewo ebintu bya Buganda, erwanyise enguzi n’okukendeeza ku ofiisi n’ebitongole ebikola ku nsonga z’ettaka era kawe Gavumenti amagezi okwesonyiwa okukola ennongoosereza mu tteeka eriruubirira okutwala ettaka ly’abantu nga tebasoose kusasulwa


Classic Editor – WordPress plugin | WordPress.org Oluganda\nClassic Edita pulagini ya WordPress elabirirwa mu butongole nga ezza Edita ya WordPress enkadde n’olutimbe lwa “Edit Post”. Esobozessa pulagini endala ezikozessa olutimbe olukadde, okwongera ko metaboxes enkadde oba ebirala ebikwatte ku edita enkadde.\nClassic Edita pulagini ya WordPress mu butongole, era ejja kulabirirwa mpaka omwaka 2022, oba nga bwe kisanidde.\nAwasokelwa, eno pulagini eyongera ko bino wamanga:\nAbalabirizi bo mutimbagano basobola oku londa edita esokelwa ko abakozessa bonna.\nAbalabirizi basobola okukiriza abakozessa okukyusa edita esokelwa ko.\nNgaomukozessa akiriziddwa, asobola okukyusa edita ku kiwandiiko kyona.\nBuli kiwandiko kiggulibwa mu edita eyasembeyo okozessebwa nga tosinzidde ku yasembyeyo okuwanidika. Kino kikulu nnyo oku letta enkola enunggamu mu kuwandiika.\nMu ntegeeka esokelwa ko, eno pulagini ekwekka ebikola byonna mu edita empya(“Gutenberg”).\nEntegekka z'omulabrizi ku lupapula lw'entegeka ->.\nEndagiriro yo kukyussa Classic Edita nga owandiika mu Block Edita. Osobola okugiraba ng'abakozessa bakiliziddwa okukyussa edita.\nOkulonda edita esokelwa ko mu ntegeeka yo mukuttu kulw'omukutu gwonna n'okukiriza abalabirizi okuzikyussa.\nEndagiriro ya "Kyussa ode ku Classic Edita"\nEntegeeka esoka eyo mukutu\nWaliwo ebyokulonda bibiri:\nTosobola kusanga endagiriro “Kyussa ode ku Classic Edita”\nKiri mu lukalala lwa Block Editor olukulu, laba akafananyi kano.\nAlex Walia Sseeboaseka 28, 2022\nMarek Sseeboaseka 24, 2022\niacseo Sseeboaseka 18, 2022\nDave Loodts Sseeboaseka 17, 2022\nromc357 Sseeboaseka 16, 2022\nwpuserisoc Sseeboaseka 12, 2022\nKitumbuddwa kulwa WordPress 5.2 ne Gutenberg 5.3+.\nOkujjamu ebitayizza mukutongoza emikuttu emipya.\nOkuterezza endagiriro z’entegekka muku wabula ku lupapula olw’ebitukwatako.\nAyongedde ko bulungi endagiriro “Yokyussa ode ku Classic Edita” mu ndagiriro za Block Edita\nTwaterezza mu okugyamu ekipande kya “Gezza ko Gutenberg”.\nOkuterezza mu kukyussa edita okuva ku lutimbe lwa Wandiika ekipya nga tonaba tereka ekiwandiiko ekipya.\nOkuterezza mu ensobbi mukiwandiiko ekiri okumpi n’okuterezza endagiriro eyokunonyerezza okuda ku classic-edita.\nOkukyusa okukebera WordPress 5.0 obutakozessa okukebera omutindo. Eterezza ebitatuka nga okebera 5.1-alpha\nOkukyussa Entegeeka esoka ey’okukiriza abakozessa okukyussa edita.\nOkwongera okusirisa pulagini ya Gutenberg n’okussa WordPress eyetagisa mpaka mu 4.9.\nTugasse ko filter ya classic_editor_network_default_settings\nOkuterezza ebitatusse ebiyinza okuleta Block edita okutandika kulwe biwandiiko ebita kolagana n’edita nga abakozessa bakirizibwa okyukyussa edita.\nTutumbudde omutindo mpaka WordPress 5.0.\nKyussa amanya n’obukwatte obwa Gutenberg ku “Block Edita”.\nTerezza mu ntegeeka ze ndabikka\nOkujja mu okuzikiza Gutenberg pulagini. Kino kyagattibwa ko okukebera WordPress 4.9. Abakozessa abagala okw’ongera okugoberera enkulakulana ya Gutenberg mu WordPress 5.0 n’okweyongerayo, tebagyakwetagga pulagini ndala okugisirisa.\nTwongedde mu obukungungguta classic_editor_enabled_editors_for_post and classic_editor_enabled_editors_for_post_type. Busobozessa okukozessebwa pulagini endala oku okutambuzza oba okukyusa edita ekozesebwa kubiwandiko byonna.\nTugasse ko filter ya classic_editor_plugin_settings. Esobola okozesebwa pulagini endala okyussa enkola n’okugyamu enkola z’endabika.\nTumbula omutindo gwa Gutenberg 4.1 ne WordPress 5.0-beta1.\nTegyemu ebimu ebikola kati mu Gutenberg.\nTukyusizamu ebigambo bya readme.\nOkutumbula omutindo buliwamu n’okulongossa.\nOkulinyissa omutindo gwa Gutenberg 1.9.\nJaawo okulabula n’okujjamu pulagini nga Gutenberg teli kukola.\nAfrikaans, Albanian, Arabic, Asturian, Azerbaijani, Bulgarian, Catalan, Chinese (China), Chinese (Hong Kong), Chinese (Taiwan), Croatian, Czech, Danish, Dutch, Dutch (Belgium), English (Australia), English (Canada), English (New Zealand), English (South Africa), English (UK), English (US), French (Belgium), French (Canada), French (France), Galician, German, German (Austria), German (Switzerland), Greek, Hebrew, Hungarian, Indonesian, Italian, Japanese, Korean, Kurdish (Sorani), Kyrgyz, Lithuanian, Lower Sorbian, Luganda, Norwegian (Bokmål), Persian, Polish, Portuguese (Angola), Portuguese (Brazil), Portuguese (Portugal), Romanian, Russian, Serbian, Sindhi, Slovak, Somali, Spanish (Argentina), Spanish (Chile), Spanish (Colombia), Spanish (Costa Rica), Spanish (Ecuador), Spanish (Mexico), Spanish (Spain), Spanish (Venezuela), Swedish, Thai, Tibetan, Turkish, Ukrainian, Upper Sorbian, Vietnamese, ne Welsh.


Bukedde Online - Engeri balooya ba Kayihura gye bapanze ne bamatiza kkooti y'amagye okumuyimbula\nEngeri balooya ba Kayihura gye bapanze ne bamatiza kkooti y'amagye okumuyimbula\nBalooya okusaba kw'omuntu waabwe okweyimirirwa basinze kukwesigamya ku kya bulamu nga bagamba nti, omuntu waabwe alina obulwadde obumuluma obumwetaagisa okugendako emitala w’amayanja ajjanjabibwe.\nGen. Kale Kayihura kati alya butaala!\nBANNAMATEEKA mukaaga okuva mu Kampala Associated Advocates (KAA) bamatizza kkooti y'amagye n'ekkiriza okuyimbula omuntu waabwe , Gen.Kale Kayihura.\nBwe yalabiseweko mu kkooti ku Lwokutaano oluwedde, Lt. Gen. Andrew Gutti, ssentebe wa kkooti y’amagye yasomedde Kayihura emisango esatu okwabadde ogw’okulagajjalira eby’okulwanyisa omwali amasasi n’emmundu bye yawa basajja be ab’ekibiina kya Boda Boda 2010, ekyakulirwanga Abdullah Kitatta.\nEmisango emirala kuliko ogw’okukozesa obubi ofiisi ye wamu n’eby’okulwanyisa ne bijaajaamizibwa n’ogw’okuwamba Abanyarwanda abanoonyi b’obubudamu okwali n’eyali omukuumi wa Pulezidenti Paul Kagame, Lt. Joel Mutabazi.\nEnsonga endala gye bawadde kkooti ye y’okuba nti, omuntu waabwe amaze ebbanga ddene mu kkomera (ennaku ezikunukkiriza 80) nga tatwalibwa mu kkooti ekintu kye bagamba nti kityoboola eddembe lye ery’obuntu.\nMu mateeka agafuga ba Genero, ssinga okwatibwa n’osimbibwa mu kkooti y’amagye, omuntu yekka alina okukweyimirira naye alina kuba ku ddaala lya Genero ate nga okukweyimirira alina kusooka kusaba lukusa okuva eri akulira amagye (CDF) n’akukkiriza.\nEmitendera gino gyonna, abagenda okweyimirira Kayihura baagituukirizza era nga ky’ekimu ku kisinze okuwa balooya be essuubi nti essaawa yonna yandikkirizibwa okuyimbulwa newankubadde nga waliwo ebigambibwa nti, waliwo emisango emirala kkooti gy’egenda okumuteekako.\nPoliisi eyodde abagambibwa okutigomya Kampala\nNkubakyeyo ayingizzaawo Lamborghini ne Hummer n''avuluga Ssemwanga n''aba Rich Gang\nBlack kati ssente azitereka mu kaleega


Bukedde Online - Bboosi ayagala okusooka okukukozesa akuwe omulimu mwewale bw'oti\nBboosi ayagala okusooka okukukozesa akuwe omulimu mwewale bw'oti\nSikyalina ssanyu mu bufumbo\nOmukwano gwannemesa okusoma obwalooya\nABAVUBUKA bwe bamaliriza okusoma buli omu aba alwana okufuna omulimu akole era batandika okugunoonya.\nBano baabadde mu kivvulu kya Amooti nga banyumirwa bulamu.\nKyokka bangi basanga obuzibu okuweebwa emirimu gye baba bagisabye olw’obulippo bwe bayitamu ng’abagigaba okusooka okubakozesa okugifuna wadde nga n’abamu bakkiriza ne bakozesebwa kyokka bakomekkereza tebagibawadde.\nEmirundi egimu, abavubuka bano bandibadde basobola okubuuka obutego bwa babboosi abaagala okubakozesa naye kibalema olw’obutamanya bye bateekeddwa kulabirako oba engeri y’okweyisaamu.\nEno y’engeri gy’oyinza okulabirako bboosi ayagala akaboozi alyoke akuwe omulimu n’engeri gy’oyinza okumwewalamu.\n1 AMANNYA GAAKUYITA: Abakozesa abamu bwasiima omuwala ayinza okumuyita amannya omuli bbebi ne bw’aba tannakumanya nnyo.\n2 OKUMWENYEREKETA Sikibi akuwa omulimu okuseka kyokka abamu bwe yeegomba omuwala oba omulenzi, basukka we bandikomye ne batandika okwesesaasesa nga kino emirundi mingi aba akikola okulaba obwangu bwo.\n3 OKUKUKWATIRIRA: Abagagga oba bamaneja abamu bw’aba yeegombye omuvubuka bamanyi okukozesa omuze gw’okubakwatirira okugeza ku bibegaabega ne ku mikono.\n4 ENTUNULA YE GY’OLI: Entunula y’omuntu ewa obubaka bw’amaanyi, abasajja oba abakyala bwe yeegomba omukazi amusaba omulimu, entunula ye gy’ali ekyuka n’atandika okwemoola.\n5 AKUWAANAWAANA Omuntu yenna anaakuwa omulimu tekimwetaagisa kumala kukuwaana ne bw’oba omulabikidde bulungi waakiri akisigaza mu mutima gwe n’asinziira okwo okukuwa omulimu. Naye alina ebigendererwa by’okukozesa atandika okukuwaana nga bw’okuyambadde akagoye akalungi oba nga bw’osala enviiri ennungi bw’oba mulenzi.\n6 AFAAYO OKUMANYA OBA OKWATA AMASIMU EKIRO: Okuggyako ng’omulimu gw’osabye gwa kiro naye omulimu gwonna ogw’obuvunaanyizibwa bwe baba bagukuwa, essimu bagikukubira misana. Bw’olaba akola ku by’okukuwa omulimu akubuuza ebikwata ku ssimu yo mu budde bw’ekiro, omanya alina ensonga endala z’ayinza okwagala okukuyingizaamu.\n7 OKWAWULA MU BANNO: Abamu balina omuze gw’okukwawula mu balala okugeza muyinza okubuuzibwa omulundi gumu kyokka ggwe n’akusaba osigaleko emabega oba akulabire mu kifo eky’enjawulo.\n8 EBISAANYIZO BY’ATEEKAWO ERI ABASABA OMULIMU: Emirimu egimu balina ebisaanyizo bye bateekawo omuntu okusaba omulimu nga tebirina we bikwataganira okugeza, abamu balanga nga bwe baagala abawala balungi bokka ate abatali bafumbo. Kansala Rebecca Naluyima agamba nti; wadde bino bibeerawo, kyokka emirundi egimu omuvubuka amanyi ky’ayagala asobola okwewala okugwa mu butego buno ate n’asigala nga n’omulimu agufunye bw’aba akoze bino wammanga.\nKULEMBEZA BUYIGIRIZE BWO NGA OSABA OMULIMU WABULA SI BULUNGI BWO Omuntu bw’oba ogenda okusaba omulimu naddala abawala, leka by’osomye bye bibeera bikulembera obulungi bwo naye bw’onookulembeza obulungi n’amalindirizi gajja kusinziira okwo okukukozesa.\nFAAYO NNYO KU NGERI GY’OYAMBALAMU NG’OGENDA OKUSABA OMULIMU Abawala abamu bwe baba bagenda okusaba emirimu balina omuze gw’okwambala obugoye obusuula abagenda okugibawa mu bikemo nga butera kubeera bumpi nnyo.\nWEEWALE ENJOGERA EKEMA. Omuvubuka weewale okukyusa amaloboozi ng’oyogera kuba abamu bayitiriza okusiiya ng’alinga atemya ku musajja okubaako kyamusuulayo.\nBEERA MUKALU MU MAASO OBA KALA AMAASO: Omuvubuka yenna bw’olaba ng’alina okukuwa omulimu akwata ekkubo eddala, kituufu n’okala amaaso omubuulire nti by’akugamba si bye byakuleese era bw’aba waakukuwa mulimu ajja kusinziira okwo okugukuwa.\nSUUBIRA OKUWEEBWA OMULIMU OBA N’OBUTAGUFUNA Bw’oba ogenda okusaba omulimu, genda ng’osuubira okugufuna n’obutagufuna ng’omuntu ne bw’anaakugamba okusooka okubaako kye mukola okugufuna, ojja kuba n’omutima ogugaana kuba wabadde okimanyi nti oyinza okufuna oba obutagufuna.\nMbutuka mu mbugo


Olubereberye 21 LCB - Okuzaalibwa kwa Isaaka - Awo MUKAMA - Bible Gateway\n21 (A)Awo Mukama n’akwatirwa Saala ekisa nga bwe yagamba Ibulayimu n’akola Saala nga bwe yasuubiza. 2 (B)Saala n’aba olubuto, n’azaalira Ibulayimu omwana owoobulenzi mu bukadde bwe, mu kiseera Mukama kye yamugamba. 3 (C)Ibulayimu n’atuuma omwana owoobulenzi, eyamuzaalirwa Saala, erinnya Isaaka. 4 (D)Ibulayimu n’akomola mutabani we Isaaka ow’ennaku omunaana ez’obukulu nga Katonda bwe yamulagira. 5 Ibulayimu yali aweza emyaka kikumi mutabani we Isaaka bwe yazaalibwa.\n6 (E)Saala n’agamba nti, “Katonda andeetedde okusekererwa, buli anaawulira anansekerera.” 7 Era n’agamba nti, “Ani yandirowoozezza nti Saala alifuna omwana? Naye, laba mmuzaalidde omwana wabulenzi.”\n8 Isaaka n’akula, n’aggyibwa ku mabeere, Ibulayimu n’afumba embaga ennene ku lunaku Isaaka lwe yaggyibwa ku mabeere.[a] 9 (F)Naye Saala yalaba nga mutabani wa Agali Omumisiri, gwe yazaalira Ibulayimu ng’azannya ne mutabani we Isaaka. 10 (G)N’alyoka agamba Ibulayimu nti, “Goba omuweereza ono ne mutabani we, kubanga omwana w’omuweereza ono talisikira wamu na mwana wange Isaaka.”\n11 (H)Naye ekyo Ibulayimu n’atakisiima. 12 (I)Katonda n’agamba Ibulayimu nti, “Tonakuwala olw’omulenzi n’olw’omuweereza wo omukazi, buli Saala ky’akugamba kikole; kubanga mu Isaaka mwe ndituukiririza ebyo byonna bye nakusuubiza. 13 (J)Era n’omwana w’omuweereza wo omukazi ndimufuula eggwanga, kubanga ava mu ggwe.” 14 (K)Ibulayimu n’agolokoka ku makya ennyo, n’addira omugaati n’ensawo ey’amazzi n’abiwa Agali n’omwana gwe yazaala ng’abiteeka ku kibegabega kye, n’amusiibula. Agali n’agenda ng’atambulatambula mu ddungu lya Beeruseba.\n15 Awo amazzi ag’omu ddiba bwe gaggwaamu, Agali n’ateeka omwana we wansi w’ogumu ku miti. 16 Agali ne yeeyongerayo ebbanga ng’awalasibwa akasaale, nga mita kikumi, n’atuula okumwolekera, kubanga yayogera nti, “Nneme okulaba omwana ng’afa.” Naye bwe yali ng’atudde, omwana n’ayimusa eddoboozi n’akaaba.\n17 (L)Katonda n’awulira eddoboozi ly’omulenzi ng’akaaba, malayika wa Katonda n’ayita Agali ng’asinziira mu ggulu n’amugamba nti, “Kiki ekikuteganya? Totya, kubanga Katonda awulidde eddoboozi ly’omulenzi w’ali. 18 (M)Golokoka, situla omwana omunyweze mu mikono gyo, kubanga ndimufuula eggwanga eddene.”\n19 (N)Awo Katonda n’azibula amaaso g’Agali, n’alaba oluzzi, n’agenda n’ajjuza ensawo ey’eddiba amazzi, n’anywesa omulenzi.\n20 (O)Awo Katonda n’aba n’omulenzi n’akula n’abeera mu ddungu n’aba mwatiikirivu mu kulasa. 21 (P)Yabeeranga mu ddungu lya Palani: nnyina n’amufunira omukazi okuva mu nsi y’e Misiri.\n22 Mu kiseera ekyo Abimereki ng’ali ne Fikoli omukulu w’eggye lye n’agamba Ibulayimu nti, “Katonda ali naawe mu buli ky’okola: 23 (Q)kale kaakano ndayirira mu maaso ga Katonda nga tolinkuusakuusa, wadde okukuusakuusa omwana wange oba omwana w’omwana wange. Naye nga nze bwe nkukoze obulungi nga naawe bw’olinkola nze n’ensi mw’ozze.”\n24 Ne Ibulayimu n’amuddamu nti, “Nkulayiridde.”\n25 (R)Awo Ibulayimu ne yeemulugunya eri Abimereki olw’oluzzi lwe abaddu be lwe baamunyagako. 26 Abimereki n’amugamba nti, “Simanyi n’omu eyakola ekintu ekyo, ggwe tewambulira era sikiwulirangako okutuusa ggwe lw’okintegeezeezza olwa leero.” 27 (S)Awo Ibulayimu n’addira endiga n’ente n’abiwa Abimereki, ne balagaana endagaano bombi.\n28 Awo Ibulayimu n’ayawulako endiga enduusi musanvu okuva mu kisibo kye. 29 Abimereki n’abuuza Ibulayimu nti, “Endiga ezo omusanvu enduusi z’oyawuddeko amakulu gaazo ki?” 30 (T)N’amuddamu nti, “Endiga ezo enduusi omusanvu onoozitwala okuva gye ndi kalyoke kabe obukakafu nti nze nasima oluzzi olwo.”\n31 (U)Ekifo ekyo kyekyava kiyitibwa Beeruseba, kubanga eyo bombi gye baalagaanira. 32 Bwe baamala okukola endagaano e Beeruseba, Abimereki ne Fikoli omukulu w’eggye lye ne basitula ne baddayo mu nsi y’Abafirisuuti.\n33 (V)Ibulayimu n’asimba omuti omumyulimu mu Beeruseba n’akaabiririra eyo erinnya lya Mukama, Katonda Ataggwaawo. 34 Ibulayimu ne yeeyongera okutambulatambula mu nsi y’Abafirisuuti okumala ennaku nnyingi.\n21:8 Abaana baggyibwanga ku mabeere oluvannyuma lw’emyaka ebiri oba esatu, era gwabanga mukolo munene ddala\n21:1 : a 1Sa 2:21 b Lub 8:1; 17:16, 21; Bag 4:23\n21:2 : a Lub 17:19 b Bag 4:22; Beb 11:11\n21:3 : Lub 17:19\n21:4 : Lub 17:10, 12; Bik 7:8\n21:6 : Lub 17:17; Is 54:1\n21:9 : a Lub 16:15 b Bag 4:29\n21:10 : Bag 4:30*\n21:11 : Lub 17:18\n21:12 : Bar 9:7*; Beb 11:18*\n21:13 : nny 18\n21:14 : nny 31, 32\n21:17 : Kuv 3:7\n21:18 : nny 13\n21:19 : Kbl 22:31\n21:20 : Lub 26:3, 24; 28:15; 39:2, 21, 23\n21:21 : Lub 24:4, 38\n21:25 : Lub 26:15, 18, 20-22\n21:31 : Lub 26:33\n21:33 : a Lub 4:26 b Ma 33:27


Okubala 29 LCB - Ebiweebwayo eby’Embaga - Bible Gateway\n29 (A)“Ku lunaku olw’olubereberye olw’omwezi ogw’omusanvu munaakubanga olukuŋŋaana olutukuvu, era temuukolerengako mulimu gwonna ogwa bulijjo ogw’okukakaalukana. Olwo lwe lunaabanga olunaku lwammwe kwe munaafuuyiranga amakondeere. 2 (B)Munaawangayo ekiweebwayo ekyokebwa eky’akawoowo akasanyusa Mukama Katonda. Munaateekateekanga ente ento eza sseddume bbiri, n’endiga ento ennume emu, n’abaana b’endiga abalume abawezezza omwaka ogumu ogw’obukulu musanvu; ebyo byonna nga tebiriiko kamogo. 3 Ku buli nte ya sseddume kunaaleeterwangako ekiweebwayo eky’emmere ey’empeke ey’obuwunga obulungi obutabuddwamu amafuta ag’omuzeeyituuni obupima lita mukaaga n’ekitundu; ne ku ndiga ennume ento obupima kilo ssatu n’obutundu bubiri n’ekitundu, 4 ne ku buli emu ku baana b’endiga omusanvu, obupima kilo emu n’ekitundu. 5 (C)Mugattangako n’embuzi emu ennume, nga kye kiweebwayo olw’ekibi, okwetangiririza. 6 (D)Okwo kwe munaagattanga ebiweebwayo ebyokebwa ebya buli mwezi, n’ebiweebwayo byabyo eby’emmere y’empeke n’ebiweebwayo ebyokunywa, nga bwe kyalagirwa. Binaabanga ebiweebwayo ebyokebwa nga biweereddwayo eri Mukama Katonda ne muvaamu akawoowo akalungi akasanyusa.\n7 (E)“Ku lunaku olw’ekkumi olw’omwezi ogwo ogw’omusanvu munaakubanga olukuŋŋaana olutukuvu. Muneerekerezanga ne mutalukolerako mulimu gwonna. 8 Naye munaawangayo ekiweebwayo ekyokebwa eky’ente ento eya sseddume emu, n’endiga ento ennume emu, n’abaana b’endiga abalume ab’omwaka ogumu ogw’obukulu musanvu, byonna nga tebiriiko kamogo ng’ebyo kye kiweebwayo ekyokebwa omuva akawoowo akasanyusa Mukama Katonda. 9 (F)Ku nte ya sseddume kunaaleeterwangako ekiweebwayo eky’emmere ey’empeke ey’obuwunga obulungi obutabuddwamu amafuta ag’omuzeeyituuni nga bupima kilo ttaano, ne ku ndiga ennume ento obupima kilo ssatu n’obutundu bubiri n’ekitundu, 10 (G)ne ku buli emu ku baana b’endiga abalume omusanvu obupima kilo emu n’ekitundu. 11 (H)Mugattangako embuzi ennume emu ey’ekiweebwayo olw’ekibi, nga kyongerwa ku kiweebwayo olw’ekibi olw’okwetangiririza, n’ekiweebwayo ekyokebwa ekya bulijjo nga kuliko n’ekiweebwayo kyako eky’emmere y’empeke, n’ebiweebwayo ebyokunywa ebigenderako.\n12 (I)“Ku lunaku olw’ekkumi n’ettaano olw’omwezi ogw’omusanvu munaakubanga olukuŋŋaana olutukuvu era temulukolerangako mirimu egya bulijjo. Munaakolanga embaga eri Mukama Katonda okumala ennaku musanvu. 13 Munaawangayo ekiweebwayo ekyokebwa, ekyokebbwa ku muliro ne muvaamu akawoowo akalungi akasanyusa Mukama Katonda, nga kya nte eza sseddume ento kkumi na ssatu, endiga ennume ento bbiri, abaana b’endiga abalume abaweza omwaka gumu ogw’obukulu kkumi na bana; nga byonna tebiriiko kamogo. 14 (J)Era munaaleeterangako ekiweebwayo eky’emmere y’empeke eky’obuwunga obulungi obutabuddwamu amafuta ag’omuzeeyituuni, nga bupima kilo ttaano ku buli emu ku nte ekkumi n’essatu, nga bupima kilo ssatu n’obutundu bubiri n’ekitundu ku buli emu ku ndiga ento ebbiri ennume; 15 ne ku baana b’endiga abalume ekkumi na bana, nga bupima kilo emu n’ekitundu ku buli emu. 16 (K)Era munaawangayo n’embuzi emu ennume olw’ekiweebwayo olw’ekibi, ng’okwo mugasseeko n’ebiweebwayo ebyokebwa ebya bulijjo n’ebiweebwayo eby’emmere y’empeke n’ekiweebwayo ekyokunywa ekigenderako.\n17 (L)“Ku lunaku olwokubiri munaateekateekanga ente eza sseddume ento kkumi na bbiri, n’endiga ennume ento bbiri n’abaana b’endiga abalume kkumi na bana abaweza omwaka gumu ogw’obukulu, nga byonna tebiriiko kamogo. 18 (M)Ku nte eza sseddume, n’endiga ento ennume, n’abaana b’endiga abalume, munaateekateekanga ebiweebwayo byabyo eby’emmere y’empeke n’ebiweebwayo byako eby’ebyokunywa, ng’emiwendo egyalagirwa bwe giri. 19 (N)Munaagattangako embuzi ennume emu ey’ekiweebwayo olw’ekibi, nga mwongereza ku kiweebwayo ekyokebwa ekya bulijjo n’emmere yaako ey’empeke, n’ebiweebwayo byako ebyokunywa.\n20 (O)“Ku lunaku olwokusatu munaateekateekanga ente eza sseddume kkumi n’emu, endiga ento ennume bbiri, n’abaana b’endiga abalume kkumi na bana ab’omwaka ogumu ogw’obukulu; nga byonna tebiriiko kamogo. 21 (P)Ku nte ne ku ndiga ento ennume, ne ku baana b’endiga, byonna munaabiteekerateekerangako ebiweebwayo eby’emmere yaako ey’empeke n’ebiweebwayo ebyokunywa byako ebigenderako, ng’emiwendo egyalagirwa bwe giri. 22 Era munaawangayo embuzi emu ennume nga kye kiweebwayo olw’ekibi nga mwongereza ku kiweebwayo ekyokebwa ekya bulijjo, n’ekiweebwayo kyako eky’emmere ey’empeke n’ekiweebwayo kyako ekyokunywa.\n35 (Q)“Ku lunaku olw’omunaana munaakubanga olukuŋŋaana, era temuukolenga mirimu gya bulijjo egy’okukakaalukana. 36 (R)Munaawangayo ekiweebwayo ekyokye omuva akaloosa akalungi akasanyusa Mukama Katonda, nga kye kiweebwayo ekyokye eky’ente eya sseddume emu, n’endiga ennume ento emu, n’abaana b’endiga abalume musanvu ab’omwaka ogumu ogw’obukulu, ebyo byonna nga tebiriiko kamogo. 37 Ku nte ne ku ndiga ento ennume ne ku baana b’endiga, byonna munaabiteekerateekerangako ebiweebwayo byako eby’emmere y’empeke n’ebiweebwayo byako ebyokunywa ng’emiwendo egyalagirwa bwe giri. 38 Era munaawangayo embuzi emu ennume nga kye kiweebwayo olw’ekibi, nga mwongerereza ku kiweebwayo ekyokebwa ekya bulijjo, n’ekiweebwayo kyako eky’emmere y’empeke n’ekiweebwayo ekyokunywa.\n39 (S)“Ebiweebwayo ebyo munaabiwangayo eri Mukama Katonda ku mbaga entongole ezaategekebwa era ezaalagirwa; nga mubyongera ku biweebwayo bye mweyama, n’ebya kyeyagalire, n’ebiweebwayo ebyokebwa, n’ebiweebwayo eby’emmere y’empeke, n’ebiweebwayo ebyokunywa n’ebiweebwayo olw’emirembe.”\n29:1 : Lv 23:24\n29:2 : a Kbl 28:2 b Kbl 28:3\n29:5 : Kbl 28:15\n29:6 : a Kbl 28:11 b Kbl 28:3\n29:7 : a Bik 27:9 b Kuv 31:15; Lv 16:29; 23:26-32\n29:9 : nny 3, 18\n29:10 : Kbl 28:13\n29:11 : Lv 16:3; Kbl 28:3\n29:12 : a 1Bk 8:2 b Lv 23:24\n29:14 : nny 3\n29:16 : nny 6\n29:17 : a Lv 23:36 b Kbl 28:3\n29:18 : a nny 9 b Kbl 28:7 c Kbl 15:4-12\n29:19 : Kbl 28:15\n29:20 : nny 17\n29:21 : nny 18\n29:35 : Lv 23:36\n29:36 : a Lv 1:9 b nny 2\n29:39 : a Kbl 6:2 b Lv 23:2 c Lv 1:3; 1By 23:31; 2By 31:3


Bukedde Online - Ebibonerezo 12 ebiteereddwa ku basajja abakaka bakazi baabwe akaboozi\nWALIWO ebibonerezo ebikakali ebiteekeddwa mu bbago ly’etteeka ly'akaboozi nga ssinga omuntu omusango gumusinga olwo nga bamusalira.\nOmusajja ng'akaka omukazi akaboozi.\nWALIWO ebibonerezo ebikakali ebiteekeddwa mu bbago ly'etteeka ly'akaboozi nga ssinga omuntu omusango gumusinga olwo nga bamusalira.\nOmuntu ssinga asiba munne n'amuggalira mu bukyamu ng'alina ekigendererwaoba okumuwonya embeera embi gy'alimu abeera azzizza omusango era bwe gumusinga asibwa emyaka 10 oba okuwa engassi etekka wansi wa 5,000,000/- oba okukola ebibonerezo byombi.\nOkutigaatiga ebitundu by'omubiri ebyensonyi ng'amabeere, ebisambi, oba okubiraga abantu abalala oba okubyogerako ng'olina ekigendererwa ky'okumuswaza osobola\nOmuntu yenna ssinga akola ekintu ekiyamba okunafuya omuntu n'asobezebwako gamba ng'okukozesa kalifoomu asobola okuvunaanibwa era n'aweebwa ekinonerezo kya kusibwa emyaka musanvu okusibwa omwaka mulamba oba okuwa engassi ya mitwalo 48 oba okukola ebibonerezo byombi.\nOmuntu yenna alina obuyinza bw'akozesa ofiisi ye okusendasenda omuwala okumwagala olw'okumusuubiza ebintu ng'okumuwa omulimu, okumukuza ky'okumusobyako bw'akwatibwa ne gumusinga asibwa emyaka musanvu.\nOmuserikale ssinga asobya ku musibe oba n'abeerako engeri yonna gy'amusendasenda aweebwa ekibonerezo kya kusibwa emyaka musanvu.\nOkwegatta n'omuntu atannaba kwetuuka abeera azzizza omusango era asobola okusibwa emyaka 18.\nSsinga weegatta n'omwana atannaba kwetuuka nga tannaweza myaka 18, omwana aliko obulemu, ng'obadde olina obuvunaanyizibwa ku mwana okumulabirira, ng'obadde muzzi wa misango wa lulango, ng'omulinako oluganda oba eyakutte ng'alina obulwadde bwa siriimu bwe gukusinga osibwa obulamu bwo bwonna (okusibwa amayisa).\nOmuntu yenna okuwa omwana atanneetuuka ekintu mu bukyamu oba okumulaga ekintu ekiraga obuseegu bwe gumusinga asibwa emyaka 10.\nOmuntu yenna akkiriza omwana okubeera mu bwamalaaya ng'akimanyi oba n'akkiriza okuyingiza omwana mu bwamalaaya asibwa emyaka 10.\nOmuntu ssinga anyumiza akaboozi mu kifo ng'abaana balaba oba okulaba abaana ebifaananyi by'abanyumya akaboozi asibwa emyaka 10.\nSsinga okwatibwa ng'obadde ogezaako okwegatta n'omwana atannaba kwetuuka bwe gukusinga osibwa emyaka musanvu.\nOkuggyako ng'ofunye olukusa lwa kkooti tewali akkirizibwa kulaga mannya, endagiriro oba ekirala kyonna ekiraga omuntu asobezeddwaako. Kino kikwata n'amawulire era ssinga gukusinga osobola okutanzibwa emitwalo 24 oba okusibwa emyezi mukaaga oba okukola ebibonerezo byombi.


Bukedde Online - Ambasada Kyaligonza agguddwaako gwa kukuba nneyiba we n'amulumya\nOmusajja avudde mu mbeera n'asala eyali muganzi...\nOmusomesa agambibwa okutigaatiga omuyizi...\nAMBASADA wa Uganda mu Burundi, Brig. Gen. Matayo Kyaligonza, baliraanwa be bamututte ku poliisi nga bamuvunaana omusango gw’okukuba omuntu katono amutte ng’amulanga kumulemesa kutema mufulejje gwa mukoka.\nNnaalongo Maria Nakaweesa ng'attulukuka omusaayi. Wakati, Nnaalongo ng'ali mu ddwaliro lya Le Memorial e Kigo. Ku ddyo ye Ambasada Kyaligonza\nZaabadde ssaawa nga 8:00 ez’emisana Kyaligonza n’asitula basajja be abamukolera emirimu ng’aliko n’abajaasi ba miritale abamukuuma ne batandika okusima emifulejje.\nKyaligonza yabalaze aw’okusima mu poloti ya Nnaalongo Maria Nakaweesa muliraanwa we ku kyalo Mutungo e Kigo wabula Nakaweesa yabadde mulwadde nga tasobola kutambula nga tali ku miggo, yaginoonyezza gye gyabadde n’awenyeggera mpolampola okutuuka we baabadde basima.\nYabalaze we baba basima kubanga mukama waabwe we yabadde abagambye, mukoka yabadde agenda kuggweera mw’emu ku nnyumba za Nakaweesa, wabula yabadde akyabalaga, Kyaligonza we yatuukidde.\nOkusinziira ku Catherine Arinde omu ku bawala ba Nakaweesa, Kyaligonza yatuuse abuuza oba Nakaweesa y’agenda okubasasula.\nNakaweesa y’akulits abakyala ku kyalo kino, agamba nti yagezezzaako okunnyonnyola mukulu munne ate mukwano gwe nti, we baabadde basima mukoka ajja kugenda ku nnyumba ye agyonoone waakiri basime bamuyise awatali nnyumba.\nMu ngeri y’akasunguyira Kyaligonza we yakwatidde omuggo n’agumukuba ku mutwe, omulala n’agumukuba mu kifuba n’omulala ku nkoona, amagulu n’embiriizi era abaserikale ba Miritale abamukuuma baalabye agenda kutta omukadde, kwe kutaasa embeera.\nOmu ku baserikale bano yategeezezza nti, be baakutte mukama waabwe ne Nakaweesa ne bamuggya wansi we yabadde agudde ne bamutwala mu nnyumba oluvannyuma ne bamutwala ku ddwaaliro lya Le Memorial e Kigo gye baamujjanjabidde ekiwundu kye yabadde afunye mu kyenyi.\nNakaweesa yatwaliddwa ku poliisi y’e Mutungo n’aggulawo omusango gw’okukubwa Kyaligonza ku fayiro SD: 18/12/05/2018.\nOkusinziira ku batuuze, Kyaligonza azze anenehhana n’abantu ku kyalo ku by’ettaka ng’agamba nti obuyumba bwabwe tebusaana kubeera mu kitundu.\nLawrence Male, omu ku batuuze yagambye nti, waliwo ettaka lye yali ayagala okutunda okuliraana ewa Kyaligonza, bwe yamanya nti baagala kulitunda, yabalemesa era nnyiniryo talina kye yalifunamu.\nYagambye nti, waliwo ne poloti endala eyali emuliraanye, nnyini yo yali alimiramu emmere n’amulemesa okulimiramu nga bw’amubuuza nti, ‘mulimira wano mwagala kundeetera babbi?’ Ono era kigambibwa nti, alina ettaka lye yali akaayanira n’omukazi omu bwe yeekubira enduulu ew’omubaka atwala ekitundu kino, Kigozi Ssempala bwe yagendayo ne bakansala abatwala ekitundu okugonjoola ensonga, Kyaligonza yabakuba emiggo okuva olwo ne nnannyini ttaka teyaddamu kunyega.\nAYAGALA KUGGALA KKUBO\nAbatuuze era baatulaze ekkubo eriva ku luguudo lwa Entebbe Expressway eritwala baliraanwa ba Kyaligonza mu maka gaabwe ly’ayagala okuziba.\nYatandise dda enteekateeka eziggala ekkubo lino libeere nga litwala ye yekka. Yataddeko abazimbi abazimba empagi ezigenda okukola wankaaki.\nBano, bazimba bakuumibwa abajaasi ba miritale abamukuuma. Wano, ayagala kuteekawo ggeeti ng’etuulako abajaasi nga baggulira ye yekka baliraanwa be bayiiye awalala we banaayita.\nMale yagambye nti, ettaka kw’akolera bino byonna liriko bannannyini lyo teyabasaba lukusa n’ekkubo ly’ayagala okuziba, yalisangawo nga litwala abantu bangi.\nKyaligonza bwe yatuukiriddwa, yagaanyi okubaako ky’ayogera ku byabaddewo n’ategeeza nti ali mu Klezia nga n’obubaka ku ssimu yagaanyi okubuddamu okutuusa olunaku okuziba.\nBrig. Gen. Matayo Kyaligonza\nTumusiime yafuuka zaabu wange


Bukedde Online - Ho.. leero batulina...!\nMukoka asse omukadde\nLaba amaziga g’essanyu.\nMbarara City ekutte Nkata ku nkoona\nBlick afunzizza engule y'ezaakafubutuko\nHo.. leero batulina...!\nOmuyimbi Geosteaday n'amulumiriza okumuzaalamu...\n‘Bakulu temutta ndi mutamiivu\nAdded 19th May 2019\nFRED Batte ne munywanyi we eyategeerekeseeko erya Henry embeera ebaddugalidde. Babakutte ne babanyiga ebitooliro. Obwedda babakunguzza bamagamaga si kulwa nga waliwo ababamanyi ne basaasaanya olugambo.\nKigambibwa nti abasajja bano baludde nga beenyigira mu bikolwa by’obubbi omuli okusala ensawo n’okusumulula obutaala ku mmotoka z’abantu.\nEmirimu gyabwe babadde bagikolera ku mikolo ng’embaga, okuziika abantu ab’amannya n’okusaba mu Klezia oba kkanisa ez’amaanyi era ku luno baabakwatidde Namirembe. Baabadde ku mukolo gw’okusabira omwoyo gw’eyali minisita wa gavumenti ya Ssaabasajja, Musisi Bagunywa.\nEngeri abantu gye baabadde abangi n’abakuumi baabadde bulindaala. Okusaba bwe kwawedde ng’abantu bafuluma, abakulu bano ne batandika okukolera mu nsawo z’abakungubazi.\nWaliwo abaabalabye ne batemya ku poliisi ne babakwata ne babawanika empale. Baabadde bambadde mu ngeri y’obuvunaanyizibwa nga basibye n’ebikalu. Wabula beewozezzaako nti si babbi nabo baabadde bagenze kusabira mugenzi abantu ne babayita ababbi.\nAbakazi abanoonya abasajja abamanyi omweso\nAbasajja banoonya abakazi abaalwa ewa Ssenga\nOmukazi alina obwoya ku mubiri muka mu kaboozi\nJennifer Musisi awandiikidde Lukwago ebbaluwa nti waliwo abamutiisatiisa okumutta\nAbadde yefudde kafulu mu kubba embuzi n'alekawo ekibaluwa poliiisi emukutte\nEkikangabwa kibuutikidde abatuuze ku kyalo Kaliisizo South mu Kalisizo Town Council mu disitulikiti y'e Kyotera,...\nMunnakatemba era omuzannyi wa firimu Faridah Ndausi bamukoledde akabaga k'amazaalibwa nga takasuubira, akaabye...\nMbarara City ekutte Nkata ku nkoona...\nBrian Ssenyondo akomezeddwawo okutwala Mbarara City mu maaso oluvannyuma lw'okukwata Nkata ku nkoona.\nBlick afunzizza engule y'ezaakafubutuko...\nBlick kati abuzaayo empaka za mirundi 2 (Kapeeka ne Boxing day)okulangirirwa nga kyampiyoni w'ezaakafubutuko....\nEkivvulu kya Toto kiri mu ggiya...\nEkivvulu ky'abaana ekya ToTo ekitegekebwa Vision Group kyengedde nga kati olwa December 8 lwe lulindirirwa lwokka...


Bukedde Online - Akase nnamukadde w'emyaka 90 akaboozi\nBesigye yeesunga kusisinkana Museveni\nOmuvubuka kaggwensonyi e Mpigi yingiridde nnamukadde w'emyaka 90 n'amukaka akaboozi\nKalynago eyasobezza ku nnamukadde w'emyaka 90\nPOLIISI y’e Kanoni mu Gomba ekutte omuvubuka kaggwensonhyo eyayingiridde nnamukadde w’emyaka 90 n’amusobyako.\nAbooluganda lwa nnamukadde ono (amannya gasirikiddwa), omutuuze w’e Lusenke mu ggombolola y’e Kanini tawuni kanso be baasanze Habert Kalyango, 25 ,nga yeebase mu buliri bwa Namutebi oluvannyuma lw’okumutuga n’amusobyako.\nNnamukadde ategeezeza poliisi nti Kalyango yamuvumbagatidde ng’afulumyeko ebweru okunonayo bbaketi gye yabadde yeerabiddeyo bwa’tyo n’amutuga ng’amusaba ssente wabula bwe yamugambye nti talina ssente n’amugamba nti agenda kumusobyako bwe yagezezzaako okuba enduulu n’amukuba ebikonde ku mumwa okutuusa bwe yamugonzezza n’amusobyako.\nKyalyango okukwatibwa yasangiddwa ng’otulo twamutwalidde mu buliri bwa Nnamukadde olw’ettamiiro n’atwalibwa ku poliisi y’e Kanoni gy’akyaggaliddwa.\nKalyango bino abyegaanye n’agambi nti ekyamututte ewa Namutebi yabadde agenze kumulimirako ku ssaawa nga 11:00 ez’okumakya g’olwa Ssande wabula bwe yaluddewo okumuwa enkumbi n’awujjaalirako mu buliri bwe mwe baamusanze okumukwata.\nAkulira okunoonyereza ku misango e Gomba, Doreen Kaakyo ategeezeza nti Kalyango alabika yabadde atamidde era bwe yamaze okusobya ku Nnamukadde ono otulo ne tumutwalira mu buliri bwe era nti agguddwaako omusango gw’okusobya ku muntu ku fayiro nnamba CRB; 005/2016 nga waakutwalibwe mu kkooti avunaanibwe.\nGgaayi omuwanvu, omweru kwe nfiira\nSaagala musajja amboggolera'


Bukedde Online - Obwaddereeva buliko emyaka gy’otolina kusussa\nObwaddereeva buliko emyaka gy’otolina kusussa\nEndabirira y'emipiira gy'emmotoka egiyamba...\nObukooti bw'oku mazzi mulimu ebicupuli\nAdded 21st February 2019\nOLUVANNYUMA lw’Omulangira Phillip bba wa Kwiini wa Bungereza, Elizabeth okufuna akabenje ng’avuga mmotoka ku myaka 96, abakugu bavuddeyo ne bawa endowooza ey’enjawulo ku mateeka agafuga ab’ebidduka ku myaka omuntu kw’alina okukoma okuvuga.\nHajji Kironde ng’ali ku mmotoka ye ekika kya Datsun eyakolebwa mu mwaka gwa 1972 gy’avuga.\nWadde nga mu Bungereza etteeka liri nti buli muntu bw’aweza emyaka 70 aba alina okuzza pamiti obuggya buli luvannyuma lw’emyaka esatu oluvannyuma lw’okumwekebejja embeera ye ey’obulamu.\nKino kijjidde mu kiseera nga ne Uganda eri mu kattu ke kamu kuba tewali kkomo ku myaka ba ddereeva kwe balina okukoma okuvuga mmotoka ku nguudo naddala ku mmotoka za buyonjo.\nWabula Kharim Kibuuka omukugu mu kwekebejja ebidduka mu minisitule y’ebyenguudo n’entambula yagambye nti okunoonya ebirowoozo by’abantu ku bbago ly’ennongoosereza y’etteeka erifuga ebidduka n’okulwanyisa obubenje ku nguudo mwalimu ekirowoozo kino, wabula kyasuulibwa oluvannyuma lw’okwebuuza ku mawanga ag’enjawulo.\nKyokka yagambye nti eri baddeereva abavuga mmotoka ezisaabaza abantu, bbo etteeka lyaggwa era nga likola nga balina kukoma ku myaka 65 okuva ku 35 eri abo abavuga bbaasi ezisaabaza abantu balina kukoma ku myaka 60.\nBbo abavuga takisi okuva ku zitikka abasaabaze 7 okutuuka ku 20 bava ku myaka 25 okutuuka ku 65 ate abo abatandika okuvuga mmotoka ne pikipikiu balina okuba nga baweza emyaka 18 egy’obukulu.\nWabula Paul Kwamusi omukugu mu by’entambula era nga y’akulira kkampuni ya Integrated Transport Systems agamba nti okussa ekkomo ku myaka omuntu kw’alina okukoma okuvuga mmotoka kyetaagisa kubanga kaabukulu asomba bingi.\nYagambye nti buli muntu bw’aweza emyaka egisukka mu 60 abamu baba batandise okufuna ekifu ku maaso nga baba n’obuzibu mu kulaba naddala mu budde bw’ekiro oba okuvugira mu kalippagano k’ebidduka, abamu baba batandise n’okufuna endwadde ezigenda n’obukadde nga bamira eddagala nga tebeetaaga kuvuga kiseera kiwanvu kuba libanafuya omubiri.\nYategeezezza nti mu mawanga agamu mmotoka ezivugibwa abantu abakaddiye zissibwako akapande emabega akalaga nti zivugibwa bantu ba njawulo.\nApakudde mmotoka n'emutta\nKatenda Luutu asuddewo abaana be


Abakulembera ekibuga Mukono bayisizza amateeka amakakali\nPoliisi eggadde essomero ly'e Mpigi\nKKAMERA ezaawanikibwa ku bisenge ziraze engeri ababbi gye baalumbye ebyalo ne banyagulula amaka ag'ebikomera agawerako ne basobya ne ku bakazi.\nEkibinja ky'ababbi bano, kigambibwa nti kyabadde kikulemberwa Farouq Ssejjemba eyakubiddwa amasasi agaamuttiddewo nga balumbye e Kiteezi okunyagulula omusuubuzi wa sipeeya ewa Kisekka, Bosco Sserwadda.\nYagambye nti, baabadde bangi nga basoba mu 10 era baabeekanze bali mu kisenge kyabwe batadde ku bba ejjambiya bamukanda ssente. Yagambye nti, okuyingira ennyumba yaabwe, ababbi baasala ssehhenge ku kikomera ne babuuka ne bagwa munda olwo ne balyoka basala oluggi lw'emiryango ne bayingira ennyumba. "Baze teyabadde na ssente nga nze nnina 37,000/- zokka ne nzibawa kyokka ne bagamba omwami nti bw'aba tabawadde ssente bagenda kumutta.\nTeyabadde na kyakukola n'akwata essimu n'ayingira mu akawunti ye mu Standard Chartered Bank n'aggyayo ssente ne bazisindika ku ssimu ye," Muky. Bigabwa bwe yategeezezza.\nYagasseeko nti, ababbi we baayingiridde ekisenge, essimu zonna zaabadde ziri ku ‘charger' ne baziwamba eya bba okugimuwa, baagimuwa baagala aggyeyo ssente aziteeke ku ssimu ye oluvannyuma ne bamusaba abawe n'ennamba ey'ekyama gy'akozesa okuggya ssente ku ‘Mobile Money'.\nBAASOBEZZA KU MUWALA Bigabwa agamba nti ababbi bwe baayingidde abamu ne bagenda mu kisenge kyabwe abalala ne basaasaana mu bisenge ebirala era eno gye baasoberezza ku muwala omu. "Ekisinga okunnuma wadde saalabye feesi zaabwo naye bwana buto nnyo myaka 18- 20." Bigabwa bwe yategeezezza.\nAgamba nti bwe baamaze okubabba, ye baamusibye emiguwa ku mikono n'amagulu ne bagasiba gokka, bba baamusibye akandooya emikono ne bagituggira ku magulu ne mutabani waabwe ow'emyaka nga munaana ne bamusiba emikono n'amagulu n'omukozi ne bamutugga emiguwa.\nYagambye nti, poliisi yatuuse ku ssaawa 9:30 ng'ababbi badduse ne bagezaako okubawondera ne bababula.\nEwa Bigabwa babbyeewo essimu nnya, akuuma akatereka amasannyalaze ne bbaatule yaakwo (inverter), TV, Play Station abaana kwe bazannyira emizannyo ne laptop kwe baagatta n'emmotoka Toyota Premio UAX 784J gye baakozesa okudduka kyokka oluvannyuma ne bagisuula e Ttula gye baagisanze.\nBigabwa yaddukidde ku poliisi y'e Masooli n'aggulawo omusango gw'okubbisa eryanyi n'okusobya ku muwala ku fayiro SD 04/18/10/2019. Oluvannyuma fayiro yaweerezeddwa e Kasangati okwongera okunoonyereza. Bigabwa yagambye nti, ababbi balabika basooka kukola kwekenneenya maka ge bagenda okubba nga ne nnyini go bamumanyi bulungi kubanga, baayitira mu kikomera kya muntu mulala okugwa mu kyabwe kyokka ekikomera kye baayitiramu tewali kintu kyonna kye babbamu.\nBALUMBA AMAKA AMALALA Nga October 20, 2019, ekibinja kye kimu kyalumbye amaka ga George Lwanga asula ku kkubo eriva e Kiteezi okugenda e Masooli ne bamubba emmotoka ekika kya Toyota Noah n'ebintu ebirala mu nnyumba.\nBrenda Nassaka muka Bosco Sserwadda yagambye nti, ababbi balabika baasooka kukola kuketta ku maka gaabwe n'abantu abeetooloddewo. Kkamera ezaakutte ababbi nga balumbye amaka ga Sserwadda ziraga ng'ababbi basitudde munnaabwe Farouq Ssejjemba eyattiddwa ng'alingiza omukuumi Lauben Mumbere eyabadde akuuma amaka gano. Ababbi basatu bwe baamaze okulingiza omukuumi, ne beetooloola emmanju w'ennyumba era kkamera zibalaga.\nEmmanju w'ennyumba ya Sserwadda, waliyo olusuku bw'oluvaako, waliwo muliraanwa eyazimba ennyumba n'ateekako ekikomera kyokka tannaba kuteekako ggeeti. Mu kikomera mulimu eddaala era ababbi bwe beetoolodde, baagenze mu kikomera ne bakima eddaala.\nEddaala lino, kkamera zibalaga nga balisimba ku kisenge Ssejjemba n'alinnya waggulu n'asooka alingiza bw'amala alabika ng'akka wansi n'atandika okusala ssehhenge ali waggulu ku kikomera.\nSsejjemba yayingidde mu nnyumba nga bw'akuba ttooci era poliisi eyabadde eyitiddwa yamusanze akyali mu nnyumba mu kukuba amasasi ng'agezaako okudduka, agamu gaamukutte n'agwa wabweru w'ekikomera n'asigala ng'adduka poliisi n'emulundoola gye yabadde addukidde ne bamwongera okutuusa lwe yafudde.


Bukedde Online - Abakugu bazudde nga abasajja abatigiinya essimu ng'essaawa y'ekigwo etuuse tebamalaako\nAbakugu bazudde nga abasajja abatigiinya essimu ng'essaawa y'ekigwo etuuse tebamalaako\nObukulu bw'omuzadde okuyiga okumanya embeera z'omwana wo\nSsenga- Omusajja yiga okwepimira ky'onooma...\nAdded 16th July 2020\nAbakugu bazudde nti abasajja abayingira obuliri okunyuma akaboozi ne basookera ku kutigiinya essimu essimu, bakendeeza ku nkuba ya saluti zaabwe ekintu ekinyiiza abaagalwa baabwe.\nBaagambye nti amasannyalaze agatambulira mu ssimu ezo eza Seereza (smart phone) gakosa omusajja bw'ageesembeereza ku ssaawa eri ng'etuuse, gakendeeza amaanyi ge ag'ekisajja naddala eri abasajja abo nga bw'ogatta essaawa ze bamala ku ssimu zino ziwera 18 ku 24 eziri mu lunaku. Era omusajja alina enkola bweti, singa aba tagyekutuddeeko, eyinza okumufuula owookuyimbiranga ...Tengerere...! ng'atuuse mu buliri okubaako ky'akola.\nBino bye biri mu kunoonyereza okwakoleddwa abakugu mu kukebera obwongo abaakulembeddwa Polof. Sharon Gilchrest O'Neill ne Denise Knowles abo mu Amerika ne bifulumira ku mutimbagano gwa https://www.mirror.co.uk/lifestyle/sex-relationships/modern-life-killing-your-sex-9258332.\nAbakugu bano era baazudde nti ng'oggyeeko okufuula saluti z'abasajja abayiseemu amasannyalaze g'essimu zino ekipiirapiira, amasimu gano era gakendeeza ku bwagazi bw'abasajja kubanga batandika okugeraageranya bakyala baabwe n'embooseera z'abawala ze baba balabye ku mutimbagano. Ate nno nga bali abo ku mutimbagano, kompyuta ze ziba zibanyirizza oluusi naye ne basula abasajja bano amatu.\nOlulala n'abasajja bano ne batandika okwenyooma nti tebalina sitayiro z'akaboozi ze bakola nga balabye ku ezo eziri ku mitimbagano; ezibaamu okwekola obusolosolo oluusi obuyinza n'okukumenya omugongo ng'obwetaddeko.\nAbakugu bano kye baavudde bawa amagezi nti kyandibadde kirungi omusajja anaanyumya kaboozi okwewala essimu ng'ekyabula essaawa nga nnamba okwekkata mu buliri. Mpozzi nga waliwo ensonga ennyo.\nEra nti bwe mutandika okwenoonya, essimu zandibadde zivaako kubanga oluusi obubaka obujjirako busobola okutwala muudu yonna gye muba muzimbye, ssemusajja ne yeeveera, munno n'aviiramu awo. Amagezi gano baagambye nti gazingiramu n'abakyala.\nKubanga wadde oluusi baba baagala okutunula ku mutimbagano gw'essimu zino bakoppeyo sitayiro, naye emirundi mingi gye biggweera nga bireetedde omukazi obutekkiririzaamu nti ddala naye akikola bulungi.\nAte ng'emu ku mpagi ezifuga akaboozi kwe kuba nga wekkiririzaamu nti ddala omanyi okucanga.\nUNRA bataddewo amaato okusomosa abantu ku lutindo olwagwamu amazzi ne ganjaala\nMaj. Gen. Kasirye Ggwanga afudde\nMugula yeesunze okumegga Omuzungu\nMugula musuffu mu byonna - mukazi we\nYeesunga kwogoloza Nagy


Bukedde Online - Omuwandiisi w'ekibiina kya Pool Table awanduddwa mu mpaka n'asubwa emmotoka ya Nile special\nOmuwandiisi w'ekibiina kya Pool Table awanduddwa mu mpaka n'asubwa emmotoka ya Nile special\nOmutendesi w'ebikonde Dick Katende abadde afuuyisa n'agwa ekigwo n'afiirawo!\nUganda eyiseemu okuzannya mu World Cup y'o...\nMoses Otim ng'attunka ne Simon Peter Kampaluze\nAbazannyi ba Pool 160 be beesozze oluzannya lwa lijoni oluvannyuma lw’okuvuganya okwabaddewo mu bitundu by’eggwanga ebitali bimu ku nkomerero ya wiiki.\nMu nzannya ezaabadde ku Rock Catalina e Ntinda, ssabawandiisi w’ekibiina ekiddukanya omuzannyo guno ekya Pool Association of Uganda, Moses Otim yakiguddeko bwe yakubiddwa Simon Peter -Kampaluza mu luzannya olusooka ku bugoba 3-1 n’awanduka mu lwokaano lw’okuvuganyiza mmotoka ya Nile Special.\nKampaluza y’omu ku bazannyi abana abaayiseemu ku Rock Catalina okwesogga oluzannya oluddako.\nYinginiya Ronnie Okello naye yalaze nti Pool taliiko buyigirize bwe yavuganyizza era ne yeesogga oluzannya lwa rijoni bwe yakubye Ivan Ashaba ku bugoba 3-0 n’agamba nti nemu 2012 yayitamu okuzannya fayinolo e Lugogo nga tebanatandika kugaba mmotoka.\nAbalala abaayitiddemu ku Rock Catalina ye Tony Mukasa ne Shafiq Wabuwale. Wabula abazannyi ba Pool ab’amannya bakyepenye okuvuganya nga bangi balinda kugenda mu byalo gye basuubira omukenya mu jjenje ekkalu.\nKayiira ne Muvule bayiseemu mu za Pool\nAbalwanira kapyata ya pool baweze 200\nAba Pool basindana kwesogga luzannya lwakubiri


Ebintu Bino “Bitegeeze Abasajja Abeesigwa”—2 Timoseewo 2:2 | Ogw’Okusoma\nBISOME MU Afrikaans Albanian American Sign Language Amharic Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Georgian German German Sign Language Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Polish Polish Sign Language Portuguese Portuguese Sign Language Punjabi Quebec Sign Language Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\n“[Ebintu bino] bitegeeze abasajja abeesigwa basobole okuba n’ebisaanyizo eby’okuyigiriza abalala.”—2 TIM. 2:2.\nENNYIMBA: 123, 53\nKiki Kabaka Dawudi kye yakola bwe yategeezebwa nti omwana we ye yali agenda okuzimba yeekaalu ya Katonda?\nLwaki ab’oluganda abakulu basaanidde okuyamba abato okwetikka obuvunaanyizibwa obusingako mu kibiina?\nKiki ekiyinza okuyamba ab’oluganda abato okuba n’endowooza ennuŋŋamu nga bakwasiddwa obuvunaanyizibwa ab’oluganda abakaddiye bwe babadde nabwo?\n1, 2. Ndowooza ki bangi gye balina ku mirimu gye bakola?\nABANTU abasinga obungi beetwala okuba ab’omuwendo oba abatali ba muwendo okusinziira ku mirimu gye bakola. Mu mawanga agamu, ekimu ku bibuuzo omuntu by’asooka okukubuuza ng’akusanze kiri nti, “Okola mulimu ki?”\n2 Oluusi Bayibuli eyogera ku bantu n’eraga n’emirimu gye baakolanga. Ng’ekyokulabirako, Bayibuli egamba nti ‘Matayo yali musolooza wa musolo’; ‘Simooni yali muwazi w’amaliba’; era nti ‘Lukka yali musawo omwagalwa.’ (Mat. 10:3; Bik. 10:6; Bak. 4:14) Ate era oluusi Bayibuli eyogera ku bantu n’eraga n’emirimu Katonda gye yabawa. Ng’ekyokulabirako, eraga nti Dawudi yali kabaka, Eriya yali nnabbi, era nti Pawulo yali mutume. Abasajja abo baali batwala emirimu Katonda gye yabawa nga mikulu nnyo. Naffe bwe tuba n’obuvunaanyizibwa mu kibiina tusaanidde okubutwala nga bukulu nnyo.\n3. Lwaki kikulu ab’oluganda abakuze mu myaka okutendeka abato? (Laba ekifaananyi waggulu.)\n3 Bangi ku ffe tunyumirwa emirimu gye tukola mu kibiina kya Yakuwa era twandyagadde okweyongera okugikola. Naye eky’ennaku, okuva Adamu bwe yayonoona, abantu bazzenga bakaddiwa, ne kiba nti omulembe ogumu guvaawo ate omulala ne guddawo. (Mub. 1:4) Leero, kino kireeseewo okusoomooza kwa maanyi mu kibiina kya Yakuwa. Omulimu gw’okubuulira abantu ba Yakuwa gwe bakola gweyongedde obunene, era ekibiina kya Yakuwa kikozesa tekinologiya ali ku mulembe okusobola okutuusa amawulire amalungi ku bantu bangi nga bwe kisoboka. Kyokka oluusi bakkiriza bannaffe abakaddiye kibazibuwalira okutuukana n’enkyukakyuka ng’ezo eziba zizzeewo. (Luk. 5:39) Okugatta ku ekyo, ab’oluganda abato baba n’amaanyi mangi okusinga ku b’oluganda abakuze mu myaka. (Nge. 20:29) N’olwekyo, kiba kya magezi ab’oluganda abakuze mu myaka okutendeka abo abakyali abato okwetikka obuvunaanyizibwa mu kibiina.—Soma Zabbuli 71:18.\n4. Lwaki abamu kibazibuwalira okukwasa abalala obuvunaanyizibwa? (Laba akasanduuko “Lwaki Abamu Tebakwasa Balala Buvunaanyizibwa.”)\n4 Abamu ku b’oluganda abatwala obukulembeze mu kibiina bayinza okukisanga nga kizibu okukwasa abo abakyali abato obuvunaanyizibwa. Abamu ku bo kibanakuwaza bwe balowooza ku ky’okulekera awo okukola omulimu ogumu ogw’enjawulo gwe babadde banyumirwa okukola. Abalala batya nti ab’oluganda abato tebasobola kukola bintu bulungi nga bo bwe babikola. Ate abalala bagamba nti tebalina budde kutendeka balala. Kyokka ab’oluganda abato basaanidde okwewala obutaba bagumiikiriza singa bawulira nti baluddewo okuweebwa obuvunaanyizibwa obulala mu kibiina.\n5. Bibuuzo ki ebigenda okuddibwamu mu kitundu kino?\n5 Mu kitundu kino, tugenda kulaba eby’okuddamu mu bibuuzo bino ebibiri: Ekisooka, ‘Ab’oluganda abakulu bayinza batya okuyamba abato okwetikka obuvunaanyizibwa mu kibiina, era ekyo lwaki kikulu?’ (2 Tim. 2:2) Eky’okubiri, ‘Lwaki kikulu abato okuba n’endowooza ennuŋŋamu nga bakolera wamu n’ab’oluganda abakaddiye, era lwaki basaanidde okubayigirako? Okusobola okuddamu ebibuuzo ebyo, ka tusooke tulabe engeri Kabaka Dawudi gye yayambamu mutabani we okusobola okwetikka obuvunaanyizibwa obw’amaanyi.\nDAWUDI YATEEKATEEKA SULEMAANI ERA N’AMUWAGIRA\n6. Kiki Kabaka Dawudi kye yali ayagala okukola, naye kiki Yakuwa kye yamugamba?\n6 Oluvannyuma lw’okumala emyaka mingi ng’abundabunda, Dawudi yafuuka kabaka n’atandika okubeera mu nnyumba erabika obulungi ennyo. Kyokka, kyamunakuwaza nnyo okulaba nti tewaali “nnyumba,” oba yeekaalu, yali ezimbiddwa era n’eweebwayo eri Yakuwa. Bwe kityo yagamba nnabbi Nasani nti: “Laba, nze nsula mu nnyumba ya miti gya ntolokyo naye essanduuko ey’endagaano ya Yakuwa eri mu weema.” Nasani yamuddamu nti: “Kola kyonna ekiri mu mutima gwo, kubanga Katonda ow’amazima ali naawe.” Naye ekyo Yakuwa si kye yali ayagala. Yagamba Nasani agambe Dawudi nti: “Si ggwe ojja okunzimbira ennyumba ey’okubeeramu.” Wadde nga Yakuwa yalaga nti yandyeyongedde okuwa Dawudi emikisa, Yakuwa yagamba nti Sulemaani, mutabani wa Dawudi, ye yali agenda okumuzimbira yeekaalu. Kiki Dawudi kye yakola?—1 Byom. 17:1-4, 8, 11, 12; 29:1.\n7. Dawudi yakola ki nga Yakuwa amugaanye okuzimba yeekaalu?\n7 Dawudi yali ayagala nnyo okuzimbira Yakuwa ennyumba, era okuba nti yali tagenda kugizimba kiteekwa okuba nga kyamunakuwaza nnyo. Wadde kyali kityo, yawagira omulimu gw’okuzimba yeekaalu mutabani we Sulemaani gwe yali agenda okukola. Dawudi yateekateeka abakozi, era n’akuŋŋaanya zzaabu, ffeeza, ekikomo, ekyuma, n’emiti ebyali bigenda okukozesebwa. Dawudi teyadda awo kulowooza ku ani eyandiweereddwa ekitiibwa olw’okuzimba yeekaalu. Mu butuufu yeekaalu eyo yayitibwa yeekaalu ya Sulemaani, so si yeekaalu ya Dawudi. Wadde kyali kityo, Dawudi yagamba Sulemaani nti: “Kaakano mwana wange, Yakuwa k’abeere naawe era buli kimu kikugendere bulungi ozimbe ennyumba ya Yakuwa Katonda wo nga bwe yakwogerako.”—1 Byom. 22:11, 14-16.\n8. Lwaki Dawudi yali asobola okulowooza nti Sulemaani yali tagwana kuzimba yeekaalu, naye kiki kye yakola?\n8 Soma 1 Ebyomumirembe 22:5. Dawudi yali asobola okulowooza nti Sulemaani yali tagwana kukola mulimu ogwo ogwali omukulu ennyo. Yeekaalu eyali egenda okuzimbibwa yali egenda kuba “matiribona,” kyokka ng’ate mu kiseera ekyo Sulemaani yali ‘akyali muto era nga talina bumanyirivu.’ Naye, Dawudi yali mukakafu nti Yakuwa yandiyambye Sulemaani okukola omulimu gwe yali amukwasizza. Bwe kityo, essira Dawudi yalissa ku kubaako ky’akolawo okuwagira omulimu gw’okuzimba yeekaalu. Dawudi yakuŋŋaanya mu bungi ebintu ebyali bigenda okukozesebwa mu kuzimba.\nFUNA ESSANYU ERIVA MU KUTENDEKA ABALALA\nKisanyusa okulaba ab’oluganda abato nga beetisse obuvunaanyizibwa obw’amaanyi mu kibiina (Laba akatundu 9)\n9. Kiki ekiyinza okuyamba ab’oluganda abakaddiye okuba abeetegefu okukwasa ab’oluganda abato obuvunaanyizibwa? Waayo ekyokulabirako.\n9 Ab’oluganda abakaddiye tebasaanidde kuggwaamu maanyi ng’ekiseera kituuse okukwasa ab’oluganda abato obuvunaanyizibwa bwe babadde balina. Mu butuufu, abato bwe batendekebwa, kiyamba omulimu Yakuwa gw’atukwasizza okutambula obulungi. Abakadde mu kibiina kyandibasanyusizza nnyo okulaba ng’ab’oluganda be baatendeka bakola emirimu gye baakolanga. Ng’ekyokulabirako, lowooza ku taata ayigiriza mutabani we okuvuga emmotoka. Mutabani we bw’aba akyali muto, atunuulira butunuulizi engeri kitaawe gy’avugamu emmotoka. Omulenzi oyo bw’agenda akula, taata we amunnyonnyola ekyo ky’akola. Omulenzi oyo bw’aweza emyaka nga 18, taata we atandika okumuyigiriza okuvuga emmotoka. Bw’ayiga okuvuga emmotoka, ebiseera ebimu taata we amuleka n’amuvuga. Taata we bw’agenda akaddiwa, emirundi egisinga aleka mutabani we okumuvuga, si na kindi okumulekera ddala n’amuvuga. Taata omulungi, asanyuka nnyo okulaba nga mutabani we amuvuga. Mu ngeri y’emu, ab’oluganda abakaddiye kibasanyusa nnyo okulaba ng’abato be baatendeka bakola emirimu gye baakolanga.\n10. Musa yali atwala atya ebitiibwa n’obuyinza?\n10 Ab’oluganda abakaddiye basaanidde okwewala okukwatirwa abalala obuggya. Lowooza ku ngeri Musa gye yeeyisaamu abalala mu lusiisira lwa Isirayiri bwe baatandika okweyisa nga bannabbi. (Soma Okubala 11:24-29.) Yoswa yali ayagala okubakomako. Naye Musa yamugamba nti: “Okwatiddwa obuggya ku lwange? Tokwatibwa buggya ku lwange; nnandyagadde abantu ba Yakuwa bonna babeere bannabbi era Yakuwa abawe omwoyo gwe!” Musa yali akimanyi nti omulimu gwe baali bakola gwali gwa Yakuwa. Mu kifo ky’okwenoonyeza obukulu n’ebitiibwa, Musa yali ayagala abaweereza ba Yakuwa bonna baweebwe obuvunaanyizibwa mu kibiina. Okufaananako Musa, naffe tusanyuka abalala bwe baweebwa obuvunaanyizibwa mu kibiina?\n11. Ow’oluganda omu yayogera ki ku ky’okukwasa abalala obuvunaanyizibwa?\n11 Leero, waliwo ab’oluganda bangi abaweerezza Yakuwa n’obunyiikivu okumala emyaka mingi era ne batendeka n’abalala okwetikka obuvunaanyizibwa mu kibiina. Ng’ekyokulabirako, Ow’oluganda Peter yamala emyaka 74 mu buweereza obw’ekiseera kyonna, nga 35 ku ggyo yagimala ng’aweereza ku ofiisi y’ettabi mu nsi emu ey’omu Bulaaya. Okumala emyaka mingi, ye yali omulabirizi w’Ekitongole eky’Obuweereza ku Beseri eyo. Naye kati obuvunaanyizibwa obwo bwaweebwa ow’oluganda omuto mu myaka ayitibwa Paul, Peter gwe yatendeka. Ow’oluganda Peter bwe yabuuzibwa engeri gye yali awuliramu ng’obuvunaanyizibwa bwe yalina bukwasiddwa omuntu omulala, yagamba nti, “Ndi musanyufu nnyo okuba nti waliwo ab’oluganda abatendekeddwa okusobola okwetikka obuvunaanyizibwa mu kibiina.”\nAB’OLUGANDA ABAKADDIYE MUBATWALE NGA BA MUWENDO\n12. Kiki kye tuyigira ku ebyo bye tusoma ku Lekobowaamu?\n12 Sulemaani bwe yamala okufa, mutabani we Lekobowaamu yafuuka kabaka. Lekobowaamu bwe yali anoonya amagezi ku ngeri y’okutuukirizaamu obuvunaanyizibwa bwe, yasooka ne yeebuuza ku basajja abakadde. Naye Lekobowaamu teyakolera ku magezi ge baamuwa! Mu kifo ky’ekyo, yakolera ku magezi bavubuka banne be yakula nabo ge baamuwa. Ebyavaamu tebyali birungi n’akamu. (2 Byom. 10:6-11, 19) Ekyo kituyigiriza ki? Kikulu ab’oluganda abato okwebuuza ku b’oluganda abakuze mu myaka era abalina obumanyirivu. Wadde ng’ab’oluganda abato tebasaanidde kupikirizibwa kukola bintu nga bwe byakolebwanga edda, tebasaanidde kwanguyiriza kusambajja magezi ab’oluganda abakaddiye ge babawa.\n13. Ab’oluganda abato bayinza batya okukolera awamu n’ab’oluganda abakaddiye?\n13 Ebiseera ebimu ab’oluganda abato baweebwa obuvunaanyizibwa okulabirira emirimu egikolebwa ab’oluganda abatali bamu nga mw’otwalidde n’abakuze mu myaka. Kiba kirungi ab’oluganda abato okuyigira ku b’oluganda abakaddiye. Paul, ayogeddwako waggulu, eyadda mu kifo kya Peter n’afuuka omulabirizi w’Ekitongole ky’Obuweereza, yagamba nti, “Nneebuuzanga ku Peter, era nnakubiriza n’abalala mu kitongole ekyo okumwebuuzangako.”\n14. Kiki kye tuyigira ku ngeri Pawulo ne Timoseewo gye baakolera awamu?\n14 Timoseewo eyali omuto ku mutume Pawulo yakolera wamu n’omutume Pawulo okumala emyaka mingi. (Soma Abafiripi 2:20-22.) Pawulo yawandiikira Abakkolinso n’abagamba nti: “Mbatumira Timoseewo omwana wange omwagalwa era omwesigwa mu Mukama waffe. Ajja kubajjukiza engeri gye nkolamu ebintu nga mpeereza Kristo Yesu, nga bwe njigiriza buli wamu mu buli kibiina.” (1 Kol. 4:17) Ebigambo ebyo biraga nti Pawulo ne Timoseewo baakoleranga wamu. Pawulo yayigiriza Timoseewo ‘engeri gye yakolangamu ebintu ng’aweereza Kristo.’ Timoseewo yayiga bulungi engeri Pawulo gye yakolangamu ebintu era Pawulo yamwagala nnyo. Pawulo yali mukakafu nti Timoseewo yandisobodde okulabirira obulungi ab’oluganda mu kibiina ky’e Kkolinso. Abakadde mu kibiina basaanidde okukoppa Pawulo nga batendeka abalala okwetikka obuvunaanyizibwa mu kibiina.\nBULI OMU KU FFE ALINA OBUVUNAANYIZIBWA BW’ALINA OKUTUUKIRIZA\n15. Ebyo Pawulo bye yagamba Abakristaayo mu Rooma bituyamba bitya nga wazzeewo enkyukakyuka mu bulamu bwaffe?\n15 Ebiseera bye tulimu bikulu nnyo. Leero, wabaddewo enkyukakyuka ezitali zimu mu kitundu eky’oku nsi eky’ekibiina kya Yakuwa, era wajja kweyongera okubaawo enkyukakyuka. Singa enkyukakyuka ezo ziba zizzeewo, tusaanidde okukulembeza ebyo Yakuwa by’ayagala so si ebyo ffe bye twagala. Ekyo kijja kutuyamba okuba obumu. Pawulo yawandiikira Abakristaayo mu Rooma n’abagamba nti: “Ntegeeza buli omu ku mmwe obuteetwala nti wa waggulu nnyo, naye alage nti alina endowooza ennuŋŋamu, okusinziira ku kukkiriza Katonda kw’amuwadde. Kubanga nga bwe tulina ebitundu ebingi ku mubiri ogumu, naye nga tebikola mulimu gwe gumu, era naffe wadde tuli bangi, tuli omubiri gumu mu Kristo.”—Bar. 12:3-5.\n16. Kiki ab’oluganda abakulu n’abato awamu ne bakyala baabwe kye basaanidde okukola okusobola okukuuma emirembe n’obumu mu kibiina kya Yakuwa?\n16 Abantu ba Yakuwa ffenna, tusaanidde okuwagira mu bujjuvu Obwakabaka bwa Yakuwa. Ab’oluganda abakuze mu myaka basaanidde okutendeka abato okukola emirimu gye bakola. Ab’oluganda abato basaanidde okukkiriza obuvunaanyizibwa obuba bubakwasiddwa, okuba abeetoowaze, n’okussa ekitiibwa mu abo abakuze mu myaka. Ate n’abakyala basaanidde okukoppa Pulisikira mukyala wa Akula, eyakolera awamu n’omwami we mu mbeera ezitali zimu.—Bik. 18:2.\n17. Bwesige ki Yesu bwe yalina mu bayigirizwa be, era yabatendeka kukola ki?\n17 Yesu yassaawo ekyokulabirako ekisingayo obulungi mu kutendeka abalala okwetikka obuvunaanyizibwa mu kibiina. Yesu yali akimanyi nti ekiseera kyandituuse n’addayo mu ggulu, era nti kyandyetaagisizza abalala okweyongera okukola omulimu gwe yali akola. Wadde ng’abayigirizwa be baali tebatuukiridde, Yesu yabeesiga era n’agamba nti bandikoze emirimu egisinga ku egyo gye yakola. (Yok. 14:12) Yabatendeka bulungi, era baabunyisa amawulire amalungi “mu bitonde byonna ebiri wansi w’eggulu.”—Bak. 1:23.\n18. Ssuubi ki lye tulina, era kiki kye tusaanidde okukola kati?\n18 Yesu bwe yattibwa oluvannyuma n’azuukizibwa, yagenda mu ggulu era n’aweebwa obuyinza bungi okusinga ‘buli gavumenti, amaanyi, n’obwami.’ (Bef. 1:19-21) Bwe tufa nga tuli beesigwa, Yakuwa ajja kutuzuukiza tubeere mu nsi empya ey’obutuukirivu, era tujja kuweebwa emirimu mingi egy’okukola egituleetera essanyu. Naye ng’ekiseera ekyo tekinnatuuka, buli omu ku ffe alina enkizo okwenyigira mu mulimu omukulu ennyo ogw’okubuulira amawulire amalungi n’okufuula abantu abayigirizwa. N’olwekyo, ka ffenna, abato n’abakulu, tube “n’eby’okukola bingi mu mulimu gwa Mukama waffe.”—1 Kol. 15:58.\nLWAKI ABAMU TEBAKWASA BALALA BUVUNAANYIZIBWA\nBatya nti abalala be bajja okutenderezebwa olw’emirimu egiba gikoleddwa.\nNaye Yakuwa y’agwanidde okuweebwa ekitiibwa n’ettendo lyonna.—Zab. 115:1.\nTebaagala kweggyako mirimu gye banyumirwa okukola.\nNaye, okutendeka abalala kuvaamu essanyu.—Bik. 20:35.\nBatya nti abalala bayinza obutakola bulungi mulimu.\nNaye Katonda asobola okuyamba omuntu okukola omulimu gw’ayagala gukolebwe.—Zab. 37:5.\nTebaagala kweggyako buyinza.\nNaye kikulu okukijjukira nti Yakuwa ye nnyini buyinza.—Is. 45:6, 7.\nBawulira nti tebalina budde kutendeka balala.\nKyokka, okutendeka abalala kiyamba omuntu okufuna obudde obuwerako mu biseera eby’omu maaso.—Bef. 5:15, 16.


Bukedde Online - Ssaalongo asobezza ku w’emyaka 7 ku jjambiya\nSsaalongo asobezza ku w’emyaka 7 ku jjambiya\nLwakataka akukkulumye ku misango egimuggulwako...\nEtteeka lya sukaali erifuuse kasobeza\nSsaalongo Kiwanuka ku mpingu. Ku ddyo ye Ssebbowa akulira essomero.\nPOLIISI n'abatwala ebyenjigiriza mu Kalungu baliko omusajja ssedduvutto gwe bakutte n'aggalirwa ku bigambibwa nti abadde akifudde kinyumu okusobya ku kawala ak'emyaka omusanvu.\nOkusinziira ku David Mukasa Bbaale akulira ebyenjigiriza mu disitulikiti eno, eyakwatiddwa ye Ssaalongo Benon Kiwanuka ‘Mukonjo’ omutuuze ku kyalo Bulwadda mu ggombolola y'e Kyamuliibwa.\nOno okukwatibwa kyaddiridde omuyizi Cathy Nabakooza 7 ow'ekibiina ekyokusatu ku ssomero lya Bulwadda P/S, okuddukira ew'omusomesa n'amuttottolera nga Kiwanuka bw'abadde asusse okumukozesa.\nWano omukulu w’essomero Paul Ssebbowa naye we yabiyingiriddemu n'atemya ku bakama be n’avunaanyizibwa ku byenjigiriza mu disitulikiti David Mukasa Bbaale. Bbaale yakwataganye ne poliisi y'e Kyamuliibwa olwo Kiwanuka n’akwatibwa.\nSsebbowa yategeezezza nti, omuyizi ono yabannyonnyodde nti, Ssaalongo Kiwanuka yasooka kumusobyako ku lunaku lwa Paasika, jjajjaawe bwe yali amutumye ewuwe kwe kumukwatira ejjambiya n'amulagira aggyemu empale, bwe yamaliriza emikolo ate n'amutiisatiisa okumusalako obulago singa ayogera.\nBazadde be Herman Kigongo ne Maria Nantongo baategeezezza nti, kawala kaabwe kabadde kabeera ne Jjajja waako Pascazia Nsekerabbanja 70, ng'ono mukwano nnyo gwa Ssaalongo Kiwanuka ng'era abaddenga tava wuwe.\nKigambibwa nti Ssaalongo Kiwanuka abaddenga yeeyambisa walagi okutamiiza nnamukadde okunyweza enkolagana yaabwe.\nPoliisi omwana yamututte mu ddwaaliro lya Kyamuliibwa Health Centre IV, gye baamukeberedde ne bazuula nti, yabadde asobezeddwaako, era Ssaalongo Kiwanuka n'aggulwako omusango gw'okujjula ebitayidde oguli ku fayiro nnamba SD Ref:10/026/04/2019 gw'alindiridde okuwerennemba nagwo mu kkooti ng'okunoonyereza kuwedde.\nHealth Centre IV,


Matouš 2 SNC – Matayo 2 LCB | Biblica\nMatouš 2 SNC – Matayo 2 LCB\n12:1 a Luk 2:4-7 b Luk 1:5Yesu bwe yazaalibwa mu kibuga Besirekemu eky’omu Buyudaaya, ku mulembe gwa Kabaka Kerode, abasajja abagezigezi, abaava ebuvanjuba ne bajja mu Yerusaalemi, nga babuuza nti, 22:2 a Yer 23:5; Mat 27:11; Mak 15:2; Yk 1:49; 18:33-37 b Kbl 24:17“Aliwa eyazaalibwa nga Kabaka w’Abayudaaya? Kubanga twalaba emmunyeenye ye nga tuli mu buvanjuba, era tuzze okumusinza.”\n3Awo Kabaka Kerode bwe yabiwulira ne bimweraliikiriza nnyo, era ne bonna abaali mu Yerusaalemi. 4N’ayita bakabona abakulu bonna n’abawandiisi b’amateeka n’abeebuuzaako ekifo Kristo gye yali agenda okuzaalibwa. 52:5 Yk 7:42Ne bamuddamu nti, “Mu Besirekemu eky’omu Buyudaaya, kyawandiikibwa nnabbi nti,\n62:6 2Sa 5:2; Mi 5:2“ ‘Naawe Besirekemu ekya Yuda,\n7Awo Kerode n’atumya Abagezigezi kyama, n’ababuuza ebiro emmunyeenye bye yalabikiramu. 8N’abasindika e Besirekemu ng’agamba nti, “Mugende mubuulirize ebikwata ku mwana. Bwe mumulaba, mukomeewo muntegeeze, nange ŋŋende musinze!”\n9Bwe baamala okuwulira Kabaka bye yabagamba ne bagenda. Bwe baafuluma, emmunyeenye eri gye baalaba ebuvanjuba n’eddamu okubalabikira n’okubakulembera, okutuusa lwe yayimirira waggulu Omwana w’ali. 10Bwe baalaba emmunyeenye ng’eyimiridde, essanyu lyabwe ne libeera lingi nnyo! 112:11 a Is 60:3 b Zab 72:10Bwe baayingira mu nnyumba2:11 nnyumba: abasajja abagezi tebaakyalira Yesu mu kiraalo ky’ente ekiro lwe yazaalibwa. Bajja wayiseewo ebbanga, kyebaava bamusanga mu nnyumba ng’ali ne nnyina. Newaakubadde ng’ebirabo byali bisatu, tekitegeeza nti abasajja abagezi baali basatu oba nti baali bakabaka. ne balaba Omwana ne Maliyamu nnyina ne bavuunama ne basinza Omwana. Ne basumulula ensawo zaabwe, ne bamutonera ebirabo, zaabu, n’obubaane n’omugavu. 122:12 a Beb 11:7 b nny 13, 19, 22; Mat 27:19Awo bwe baalabulibwa mu kirooto baleme kuddayo wa Kerode, bwe batyo ne baddayo ewaabwe nga bayita mu kkubo eddala.\n132:13 a Bik 5:19 b nny 12, 19, 22Awo abagezigezi bwe baamala okugenda, malayika wa Mukama n’alabikira Yusufu mu kirooto n’amugamba nti, “Golokoka oddusize Omwana ne nnyina e Misiri, mubeere eyo okutuusa lwe ndibalagira okudda. Kubanga Kerode ajja kunoonya Omwana ng’ayagala okumutta.” 14Ekiro ekyo n’asituka n’atwala Omwana ne nnyina e Misiri. 152:15 Kuv 4:22, 23; Kos 11:1Ne babeera eyo okutuusa Kerode bwe yafa. Mukama kye yayogerera mu nnabbi we ne kituukirira, bwe yagamba nti:\n16Kerode bwe yalaba ng’Abagezigezi banyoomye ekiragiro kye, n’asunguwala nnyo, n’atuma abaserikale e Besirekemu ne mu byalo byakyo batte abaana bonna aboobulenzi ab’emyaka ebiri n’abatannagiweza, ng’asinziira ku bbanga abagezigezi lye baali bamutegeezeza mwe baalabira emmunyeenye. 17Awo ekigambo nnabbi Yeremiya kye yayogera ne kiryoka kituukirira ng’agamba nti,\n182:18 Yer 31:15“Eddoboozi lyawulirwa mu Laama,\n192:19 nny 12, 13, 22Kerode bwe yamala okufa malayika wa Mukama n’alabikira Yusufu mu kirooto e Misiri, 20n’amugamba nti, “Golokoka ozzeeyo Omwana ne nnyina mu Isirayiri, kubanga abaali baagala okutta Omwana bafudde.”\n21Yusufu n’asitukiramu n’azzaayo Omwana ne nnyina mu nsi ya Isirayiri. 222:22 a nny 12, 13, 19; Mat 27:19 b Luk 2:39Naye bwe yatuuka mu kkubo n’atya nnyo bwe yawulira nga Alukerawo2:22 Alukerawo yali mutabani wa Kerode nga yafuga Buyudaaya ne Samaliya, era yafugira emyaka kkumi gyokka. Yali mukambwe nnyo ate nga wa ttima, kyeyava aggyibwa ku bufuzi, n’oluvannyuma ebitundu ebyo bye yafuganga, byafugibwa abaamasaza abaali balondeddwa Kayisaali. mutabani wa Kerode ye yali alidde obwakabaka. Mukama n’amulabulira nate mu kirooto aleme kugenda Buyudaaya, bw’atyo n’alaga e Ggaliraaya 232:23 a Luk 1:26; Yk 1:45, 46 b Mat 1:22 c Mak 1:24n’atuuka mu kibuga ky’e Nazaaleesi, ne babeera omwo. Ebigambo bya bannabbi bye baayogera biryoke bituukirire nga bagamba nti: “Aliyitibwa Munnazaaleesi.”